
Indledning 





I konsekvensvurderinger af justeringer af den førte økonomiske politik indgår en 
række metoder og valg. Med henblik på at øge gennemsigtigheden i forhold til de 
beregninger, der foretages som led i bl.a. politiske udspil og forhandlingsforløb, 
dokumenterer Finansministeriet og de andre økonomiske ministerier løbende 
udviklingen og anvendelsen af modeller og beregningsmetoder i arbejdspapirer, 
rapporter og svar til Folketinget. 


Denne rapport samler op på principper for konsekvensberegninger inden for be- 
skæftigelses- og overførselsområdet, inklusiv den aktive arbejdsmarkedspolitik, 
som er udviklet i et samarbejde mellem Beskæftigelsesministeriet og Finansmini- 
steriet. 


De økonomiske konsekvenser af politikændringer opgøres som et første skridt 
ift. den direkte virkning på de offentlige finanser. Grundelementerne i en sådan 
opgøtelse er, hvor mange personer politikændringen berører, og hvordan æn- 
dringen for den enkelte borger påvirker de offentlige finanser. 


Regneprincipperne på området går imidlertid også skridtet videre — bl.a. ved at 
inkludere de såkaldte dynamiske virkninger, når der er tilstrækkeligt (empirisk) 
grundlag for det. De dynamiske virkninger måler den forventede ændring i de 
berørte personers adfærd som følge af politikændringerne. På arbejdsmarkeds- 
området vedrører det primært effekten på arbejdsudbuddet. På flere ydelsesom- 
råder gælder, at de dynamiske virkninger på arbejdsudbuddet af at ændre ind- 
komstoverførsler er af en sådan størrelse, at det har mærkbar betydning for de 
samlede samfundsøkonomiske virkninger af politikændringer. 


Virkningerne på arbejdsudbuddet er størst for personer tæt på arbejdsmarkedet, 
fx dagpengemodtagere, og aftager, jo længere væk fra arbejdsmarkedet de berørte 
er. Eksempelvis forudsættes det, at ændringer i ydelsen til førtidspensionister 
med en væsentlig og varig nedsat arbejdsevne ikke påvirker arbejdsudbuddet. 


For at illustrere betydningen af de dynamiske virkninger på forskellige ydelsesom- 
råder, kan der ses på en hypotetisk vifte af mulige politiktiltag, jf. Zabel 1. For sam- 
menlignelighed er der set på virkningerne af at prioritere en umiddelbar ydelses- 
forhøjelse (dvs. opgjort efter skat) på 500 mio. kr. årligt. Størrelsesordenen af de 
dynamiske virkninger afspejler således, hvor effektive tiltagene er ift. at påvirke 


arbejdsudbuddet. 

Tabel 1 
Ekspempelberegninger på beskæftigelses- og overførselsområdet 


Virkning på strukturel offentlig saldo (2025) Arbejdsudbud 
Efter Efter tilbageløb (fuldtidsperso- 
Mio. kr. (2021-pl) i Adfærd HI 
tilbageløb og adfærd ner) 
Indkomstoverførsler 
Forøgelse af dagpengesatsen -400 -1.700 -2.050 -5.350 
Forøgelse af satserne i kontant- 
hjælpssystemet -400 -150 -500 -500 
Forøgelse af førtidspensionen -400 0 -400 0 





Anm.: Det er ikke indregnet afledte virkninger på boligsikring og øvrige tillægsydelser. Beløb er afrundet til 
nærmeste 50 mio. kr. og arbejdsudbud til nærmeste 50 fuldtidspersoner. 
Kilde: Egne beregninger. 


Der kan også være dynamiske virkninger af tilbud i den aktive arbejdsmarkeds- 
politik. Empiriske studier af den aktive arbejdsmarkedspolitik skelner generelt 
mellem forskellige effekter, herunder en motivationseffekt, en fastholdelseseffekt 
og en programeffekt. Motivationseffekten består af en forøget afgang fra ledig- 
hed forud for aktiveringsindsatsen. Fastholdelseseffekten opstår, fordi ledige i 
gennemsnit er mindre jobsøgende under aktivering og dermed kan blive fast- 
holdt i ledighed, mens opkvalificerings- eller programeffekter består i, at aktive- 
ring kan forbedre lediges kvalifikationer og dermed chancen for at komme i be- 
skæftigelse. Ser man på disse effekter samlet, vil den dynamiske virkning være 
positiv, hvis motivationseffekten og programeffekten er større end fastholdelses- 
effekten og vice versa. 


Den dynamiske virknings størrelse afhænger i høj grad af, hvilke ledige tilbud- 
dene er rettet mod. Tilbud som voksenlærlingeordningen og løntilskud er pri- 
mætt rettet imod stærkere ledige (dagpengemodtagere og jobparate kontant- 
hjælpsmodtagere). Disse tilbud påvirker de stærkere lediges søgeadfærd eller de- 
res kompetenceniveau. Andre tilbud — fx mentorordningen — er derimod målret- 
tet svagere ydelsesmodtagere som aktivitetsparate kontant- og uddannelses- 
hjælpsmodtagere eller ressourceforløbsmodtagere. Evidensen tilsiger, at de sva- 
gere ydelsesgrupper i mindre grad kan påvirkes i retning af øget beskæftigelse 
ved deltagelse i aktivering. 


Del 1 i rapporten dokumenterer opgørelsen af både umiddelbare virkninger, til- 
bageløb gennem moms og afgifter mv. og adfærdsvirkninger af politikændringer. 


Del 2 af rapporten gennemgår, hvordan konsekvensvurderinger af politikændrin- 
ger opgøres i forhold til de strukturelle niveauer for beskæftigelse, ledighed mv. 

Del 3 beskriver, hvordan konsekvensvurderinger belyses over en årrække med 
henblik på at indbudgettere virkningerne på finansloven, samt hvordan vurderin- 
gerne indgår i de mellemfristede fremskrivninger, som Finansministeriet løbende 


udarbejder. 

Del 1 — Direkte og dynamiske virkninger af 
politikændringer 





Helt overordnet kan en række udgifter til offentligt forbrug (og offentlige inve- 
steringer) medvirke til at understøtte arbejdsudbud og velstand, sammenlignet 
med en situation hvor de ikke blev afholdt eller var meget lave. 


De økonomiske konsekvenser af politikændringer opgøres især ift. deres virkning 
på de offentlige finanser. Grundelementerne i en sådan opgørelse er, hvor mange 
politikændringen berører, og hvordan ændringen for den enkelte påvirker de of- 
fentlige finanser. Den samlede økonomiske virkning af ændringen er produktet 
af de to. 


Denne opgøtelse omfatter ikke blot den umiddelbare virkning for borgeren i 
form af fx en højere ydelse. Opgørelsen tager også højde for, om tiltaget medfø- 
rer ændrede skattebetalinger samt ændret forbrug og derved tilbageløb via moms 
og afgifter mv., som trækker i modsat retning af den umiddelbare økonomiske 
virkning. Endelig indfanget opgørelsen evt. dynamiske virkninger af tiltaget, dvs. 
om det giver anledning til, at de berørte personer ændrer adfærd. Der skelnes så- 
ledes mellem følgende forskellige typer af virkninger af politikændringer, jf. også 


figur 1: 


1) en umiddelbar virkning, 
2) en virkning efter tilbageløb, og 
3) en dynamisk virkning eller adfærdsvirkning. 





Figur 1 
Mindreprovenu ved en ydelsesstigning opdelt på typer af effekter ved konsekvensvurderinger 


AN 
Mindreprovenu, kr. 


Dynamisk virkning (adfærd) 


Umiddelbar virkning 








> 
Berørte personer 

Den umiddelbare virkning‘ af en politikændring betegner den direkte ændring af 
de offentlige udgifter til indkomstoverførsler (efter skat) eller aktive indsatser 
som følge af en regelændring eller et initiativ. Heri tages der ikke højde for, at 
borgerne evt. har tilpasset deres adfærd til de ændrede regler og ændringen i de 
økonomiske incitamenter som følge af politikændringen, jf. også kapitel 2. 





Den umiddelbare virkning dækker også over evt. afledte mekaniske effekter på fx 
andre ydelser eller indsatser. Ændrede ydelser fører typisk til ændret privatfor- 
brug blandt modtagerne. Dette indebærer tilbageløb til det offentlige fra moms 
og afgifter mv., hvilket behandles sammen med skat i kapitel 3”. 


Den dynamiske virkning eller adfærdsvirkningen af en politikændring dækker 
over betydningen for den offentlige saldo af, at borgere ændrer deres adfærd og 


fx overgår til beskæftigelse, en anden ydelse eller bliver selvforsørgende som 
følge af ændringen. Ofte udgør ændret beskæftigelse og de afledte virkninger på 
indkomstskatterne fra arbejdsindkomst en stor del af adfærdsvirkningen”. Defini- 
tion og opgørelse af adfærdseffekter diskuteres i kapitel 4. 


1. Typer af virkninger for forskellige former for 
politikændringer 


De typer af virkninger, der medtages i konsekvensvurderingen af politikændrin- 
ger, afhænger af det konkrete tiltag. Det varierer således alt efter området for 
politikændring, hvilke typer af virkninger der er relevante, jf. tabel 2. 





Tabel 2 
Typer af virkninger af forskellige former for politikændringer 

















Områder for politikændring Umiddelbar virkning Adfærdseffekter Skat Tilbageløb 
Skattepligtige indkomstoverførsler V V V V 
Skattefri indkomstoverførsler V V - V 
Aktive indsatser (offentligt forbrug) V V o) o) 
Offentlig beskæftigelse (offentligt J 

forbrug) 








Ved ændrede skattepligtige indkomstoverførsler (fx dagpenge, kontanthjælp 
mv.), herunder ændrede satser, varigheder eller tilkendelseskriterier, indregnes 
både den umiddelbare virkning, herunder tilbageløb i form af ændrede indtægter 


1 Den umiddelbare virkning kaldes også den direkte virkning. 

2 Når den umiddelbare virkning skal indbudgetteres på finansloven opgøres den dog før både skat og tilba- 
geløb, jf. kapitel 11. 

3 Når adfærdsvirkningen skal indbudgetteres på finansloven opgøres den dog før skat og tilbageløb, jf. kapitel 
11. 

fra indkomstskat, moms og andre afgifter samt adfærdsvirkninger på beskæftigel- 
sen med heraf følgende konsekvenser for både offentlige udgifter og indtægter. 


Ved ændringer i skattefri indkomstoverførsler (fx boligstøtte) indregnes både 
den umiddelbare virkning samt adfærdsvirkninger på beskæftigelsen i form af en 
ændret afgang fra eller tilgang til ydelserne. Der indgår ikke en indkomstskatte- 
virkning i den umiddelbare virkning, da overførslerne er skattefri, men der tages 
højde for tilbageløb via moms og afgifter mv. 


Ved ændrede aktive indsatser, fx aktivering og samtaler i jobcentret, medregnes 
umiddelbare virkninger af fx ændrede driftsudgifter til aktive indsatser mv. samt 
dynamiske virkninger på arbejdsudbuddet. Der medregnes som hovedregel ikke 
en virkning på skatter og afgifter, da der er tale om offentlige driftsudgifter. Des- 
uden sker der som udgangspunkt ikke ændringer i offentlige indkomstoverførsler 
for borgere i aktive tilbud. Borgere, der aktiveres i bl.a. private løntilskudsforløb 
får dog delvist løn fra en arbejdsgiver, mens de deltager i tilbuddet. Det kan be- 
tyde, at den umiddelbare virkning indeholder ændrede skatter, og at der er tilba- 
geløb via afgiftssystemet. 


Den grundlæggende sammenhæng mellem arbejdsudbud og beskæftigelse 
er, at større strukturel arbejdsudbud på sigt medfører omtrent tilsvarende større 
strukturel beskæftigelse (ved uændrede strukturer i øvrigt, herunder en uændret 
strukturel ledighedsprocent). Ændret offentlig beskæftigelse ifm. fx brug af se- 
niorjob medregnes ikke som øget arbejdsudbud, da det forventes at fortrænge 
privat beskæftigelse tilsvarende over tid. Det bemærkes, at der ikke indregnes til- 
bageløbseffekter på den strukturelle saldo og den finanspolitiske holdbarhed af 
udgifter til øget offentlig beskæftigelse, da den strukturelle saldo og holdbarhe- 
den er beregnet ved en beskæftigelse, der svarer til den strukturelle beskæftigelse. 
Denne er alene bestemt af arbejdsudbuddet og strukturerne på arbejdsmarkedet 
mv. og påvirkes ikke af den offentlige beskæftigelse. Derfor vil der ikke være 
øget strukturelt skatteprovenu i form af tilbageløb af skat, moms og afgifter ved 
at ansætte flere i det offentlige. 


2. Umiddelbare virkninger af politikændringer 


Den umiddelbare virkning af en politikændring dækker over skønnede virknin- 
ger, hvor antallet af fx dagpengemodtagere, kontanthjælpsmodtagere, beskæfti- 
gede mfl. holdes konstant. Der ses således på de udgifts- og indtægtsmæssige 
konsekvenser under forudsætning af, at borgerne og/eller virksomheder ikke æn- 
drer adfærd. 


Den umiddelbare virkning kan fx være mer- eller mindreudgifter til forsørgelse 
som følge af en sats- eller målgruppeændring. Virkningen af fx en lavere dagpen- 
gesats vil derfor bestå i mindreudgifter til dagpenge, men ikke af evt. adfærdsef- 
fekter i form af fx øget afgang til beskæftigelse, jf. boks 1. Der er med andre ord 
tale om en alt andet lige-betragtning. 

Hvis tiltaget vedrører en ændring i personers skattepligtige indkomst, fx en æn- 
dring i dagpengesatsen, opgøres den umiddelbare virkning i konsekvensberegnin- 
ger som udgangspunkt efter skat. De konkrete skattesatser fremgår af kapitel 3. 
Den umiddelbare virkning kan også opgøres før skat, som er det beløb, der ind- 
budgetteres på finansloven, da denne afspejler et skøn over de faktiske udgifter 
til udbetaling af ydelser til borgerne og derved ikke den samlede umiddelbare 
virkning på den offentlige saldo. 


Ud over den umiddelbare virkning på den ordning, der ændres, medtages også de 
mekaniske virkninger på tilstødende ordninger. Det betyder, at hvis en regelæn- 
dring pr. definition (mekanisk) har betydning for udgifterne på andre ordninger 
end den berørte ordning, skal dette indgå i den umiddelbare virkning. 


Som eksempel har indførelse af seniorpension i 2019 medvirket til, at borgere er 
flyttet fra andre ydelser. Den afledte indvirkning på andre ydelser sker ikke som 
følge af en beslutning hos borgeren, men som led i selve politikændringen og be- 
tragtes derfor som en del af den umiddelbare virkning. 


En indførelse eller afskaffelse af en ordning, fx et tilbud inden for den aktive ar- 
bejdsmarkedspolitik, kan også have afledte virkninger på tilstødende områder. 
Hvis eksempelvis virksomhedspraktik afskaffes, men kravene til jobcentrene om 
at hjælpe ledige i beskæftigelse forbliver uændrede, tilsiger en alt andet lige-be- 
tragtning, at der må forventes en øget aktivitet i andre tilbud. Ligeledes gøres an- 
tagelser om, hvordan indførelsen af en ny ordning vil påvirke aktiviteten på eksi- 
sterende ordninger. Hvordan den ændrede aktivitet fordeles på tilbud, følger af 
en konkret vurdering og beror i videst muligt omfang på erfaringer fra tidligere. 





Boks 1 
Regneeksempel: Typer af virkninger af en politikændring 


Skelnen mellem den umiddelbare virkning, tilbageløb og adfærdsvirkningen kan illustreres ved et eksempel, hvor 
der tilføres midler til dagpengesystemet til at forøge dagpengesatsen i en 2-årig dagpengeperiode, jf. tabel a. 
Ændringen berører direkte 88.250 dagpengemodtagere og øger de offentlige udgifter til dagpengeudbetalinger, hvil- 
ket isoleret set svarer til en umiddelbar forværring af den offentlige saldo med ca. 500 mio. kr. (efter skat), jf. række 
1 itabel a. Den højere ydelse til dagpengemodtagere medfører et øget forbrug og dermed et tilbageløb i form af 
øgede indtægter fra moms og afgifter mv.”), hvilket isoleret set forbedrer den offentlige saldo med ca. 100 mio. kr. 
Efter tilbageløb er tiltagets virkning på saldoen således 400 mio. kr., jf. række 2. 


I det viste eksempel medfører de ændrede økonomiske rammebetingelser, at antallet af dagpengemodtagere øges 
med godt 5.350 personer, fordi dagpengemodtagerne i systemet forlader ledighed til fordel for beskæftigelse lang- 
sommere end før, og fordi flere beskæftigede tilgår dagpengesystemet, jf. række 4. Flere samlede udgifter til over- 
førselsindkomster som følge af adfærdseffekten forværrer isoleret set den offentlige saldo med 650 mio. kr., efter 
der er taget højde for, at der betales skat af overførselsindkomster, samt tilbageløb. Det forudsættes, at de 5.350 
personer alternativt havde været beskæftigede. Dette medfører isoleret set reducerede indtægter fra skat på lønind- 
komst og tilbageløb på ca. 1.000 mio. kr. Disse to effekter tilsammen udgør den samlede adfærdsvirkning, der isole- 
ret set forværrer den offentlige saldo med ca. 1,7 mia. kr., jf. række 3. Når virkningen efter tilbageløb og adfærds- 
virkningen er gjort op, forværrer tiltaget samlet set den offentlige saldo med ca. 2,05 mia. kr. (række 4). 

Tabel a 
Regneeksempel med forøgelse af dagpengesatsen svarende til 500 mio. kr. i umiddelbar virkning 


Aktivitet Saldovirkning 
Fuldtidspersoner Mio. kr., 2021-pl 
1. Umiddelbar virkning -500 
- heraf umiddelbar virkning af satsændring før 
skat og tilbageløb 88.250 -800 
- heraf ændrede skattebetalinger på ydelsen 300 
2. Virkning efter tilbageløb -400 
- heraf tilbageløb 100 
3. Adfærdsvirkning -1.700 
Dagpengemodtagere 5.350 -650 
- heraf forsørgelsesudgifter før skat -1.200 
- heraf skat af forsørgelsesudgifter 350 
- heraf tilbageløb af forsørgelsesudgifter 200 
Arbejdsudbud -5.350 -1.000 
- heraf skat af arbejdsindkomst -700 
- heraf tilbageløb fra arbejdsindkomst -300 
4. Saldovirkning efter tilbageløb og adfærd 
(=2+3) -2.050 





Anm.: Det er ikke indregnet afledte virkninger på boligsikring og øvrige tillægsydelser. Beløb og aktivitet er 
afrundet til nærmeste 50 mio. kr. hhv. fuldtidspersoner. For beløbene betydet det, at de ikke 
nødvendigvis summer til summerne i tabellen. Saldovirkningerne er baseret på 2025-regler. Det vil 
bl.a. sige, at den afdæmpede regulering af indkomstoverførslerne er fuldt indfaset, jf. kapitel 6. 

1) Der er anvendt en tilbageløbsfaktor på 23 pct. 
Kilde: Dagpengemodellen —Teknisk Analyserapport, og egne beregninger. 


3. Skatter og afgifter 


Politikændringer på beskæftigelses- og overførselsområdet kan påvirke borgernes 
løn- og overførselsindkomst og dermed den indkomstskat, de betaler, samt afgif- 
ter mv. relateret til deres forbrug af varer og tjenester (det såkaldte tilbageløb). 
Metudgifter til dagpenge eller kontanthjælp vil fx indebære øgede indtægter fra 
indkomstskat og tilbageløb fra moms og afgifter mv. Dette bidrager til at redu- 
cere den negative virkning på de offentlige finanser som følge af merudgifterne 
til ydelserne. 


Ved opgørelse af et tiltags virkning på de samlede indkomstskatter skelnes der 
mellem marginalskatter og gennemsnitsskatter. Marginalskatten er den skat, der 
betales af en ekstra krones indkomst, mens gennemsnitsskatten er andelen af den 
samlede indkomst, som betales i skat. Ved ændringer i ydelserne anvendes margi- 
nalskattesatser til opgørelse af effekter på skattebetalinger. Det kan både være 

ændringer i den enkelte ydelse, fx en ændring af sygedagpengesatsen, men det 
kan også være omvisitering fra fx kontanthjælp til selvforsørgelses- og hjemrejse- 
ydelse samt overgangsydelse. Marginalskatten er som hovedregel ens på tværs af 
de fleste ydelser og år. Den er 37,7 pct. fra 2020 og frem for dagpenge- og kon- 
tanthjælbsmodtagere. For lige netop selvforsørgelses- og hjemrejseydelse samt 
overgangsydelsesmodtagere afviger satsen imidlertid fra 2021 og frem, hvor den 
udgør 37,8 pct. 


Når politiske tiltag giver anledning til ændret adfærd i form af, at ydelsesmodta- 
gere overgår til beskæftigelse (eller omvendt), anvendes gennemsnitsskattesatser. 
Gennemsnitsskattesatser varierer på tværs af indkomstniveauer. Det skyldes bl.a. 
at personfradraget er uafhængig af indkomst. Desuden er der forskel i gennem- 
snitsskattesatserne for ydelsesmodtagere og beskæftigede, fordi kun beskæftigede 
betaler arbejdsmarkedsbidrag og kan få beskæftigelses- og jobfradrag. Der kan 
derfor ikke anvendes én gennemsnitsskattesats på tværs af grupper. I stedet skal 
den beregnes ud fra de forudsætninger om ydelsesniveau og -type samt lønnin- 
ger, der lægges til grund for konsekvensberegningen. Der skal desuden tages 
højde for, at satserne ændrer sig over tid i takt med indfasning af bl.a. beskæfti- 
gelsesfradraget. I tabel 3 fremgår eksempler på gennemsnitsskattesatser med 
2020-2025-regler. 


3 





Tabel 3 
Gennemsnitsskat for udvalgte målgrupper, 2020-2025-regler 


2020-niveau/årets regler 2020 2021 2022 2023 2024 2025 
Dagpengemodtager 27,7 27,9 28,0 28,0 28,0 28,0 
Kontanthjælpsmodtager 26,1 26,3 26,5 26,5 26,5 26,5 
Selvforsørgelses- og hjemrej- 

seydelse samt overgangsydel- 18,0 18,3 18,6 18,6 18,6 18,6 
sesmodtager 

Beskæftiget (alternativløn for 34,0 34,1 34,1 34,1 34,1 34,1 
dagpengemodtager) 

Beskæftiget enlig forsørger 

(alternativløn for dagpenge- 32,5 32,5 32,6 32,6 32,6 32,6 
modtager) 





Anm.: Der er forudsat en dagpengesats svarende til 207.900 kr. om året, kontanthjælp svarende til 151.800 
kr. om året og en selvforsørgelses- og hjemrejseydelse samt overgangsydelse svarende til 88.700 kr. 
om året. Tallene er opgjort pba. udgifter på finansloven for 2019. Alternativlønnen for en 
dagpengemodtager udgør 416.500 kr. (inkl. pension) om året pba. en opgørelse foretaget på 
lovmodellens datagrundlag. Gennemsnitsskatten er opgjort i procent af indkomsten efter evt. 
indbetaling til arbejdsgiveradministreret pensionsordning. 

Kilde: Finansloven for 2019 og lovmodellens datagrundlag. 


4 Det skyldes, at der ikke indbetales til den obligatoriske pensionsopsparing for selvforsørgelses- og hjemrej- 
seydelse samt overgangsydelsesmodtagere, hvorved de går glip af pensionsfradraget. 

Ændringer i borgernes disponible indkomst vil give anledning til ændringer i bor- 
gernes privatforbrug. Dermed kan politikændringer på beskæftigelses- og over- 
førselsområdet også påvirke de offentlige indtægter fra moms og afgifter mv. 
Ved ændringer i borgernes disponible indkomster indregnes typisk et tilbageløb i 
form af moms og afgifter på 23 pct.” 


En opgørelse af den samlede virkning efter indkomstskat og tilbageløb fra moms 
og afgifter mv. af fx en ydelsesændring er uddybet og eksemplificeret i boks 2. 





Boks 2 
Regneeksempel: Opgørelse af virkning efter indkomstskat og tilbageløb 


En politikændring kan medføre en umiddelbar indkomstændring for en borger eller en gruppe borgere før skat og 
tilbageløb. For en forøgelse af dagpengesatsen for alle dagpengemodtagere svarende til en umiddelbar virkning på 
500 mio. kr. (som i eksemplet i boks 1) ville merudigfter før skat og tilbageløb til indkomstoverførsler udgøre ca. 
8.850 kr. årligt pr. person, jf. tabel b. En sådan indkomstændring medfører en stigning i skattebetalingen S på Is, 
hvor s er den marginale indkomstskattesats (37,7 pct.). Dette mindsker tiltagets forværring af saldoen med knap 
3.350 kr. årligt pr. person. Samtidig indebærer den højere disponible indkomst (l-S) et højere forbrug og dermed en 
stigning i provenuet fra moms og afgifter mv. på godt 1.250 kr. årligt pr. person. Efter skat og tilbageløb indebærer 
forøgelsen af dagpengesatsen en årlig forværring af den årlige saldo pr. person på ca. 4.250 kr. (når der i øvrigt ses 
bort fra adfærdsvirkningen). Som hovedregel reducerer skat og tilbageløb typisk mer- eller mindreudgiften til om- 
kring det halve. 


Tabel b 
Forværring af saldo 
Indkomstoverførsler Skat Tilbageløb efter skat og tilbage- 
løb 
Beregning I S=l's M=(I-S)-m -I-(1-s)-(1-m) 
Eksempel (forøgelse af dag- -8.844 kr. 3.334 kr. 1.267 kr. -4.242 kr. 


pengesatsen, pr. år) 





Det er virkningen af en politikændring opgjort efter tilbageløb (og skat), som er 
udgangspunktet for virkningen på den offentlige saldo. Hertil lægges en evt. ad- 
færdsvirkning til den samlede saldovirkning. 


I en række tilfælde, herunder ifm. indbudgettering på de relevante finanslovs- 
konti, er det relevant også at opgøre den umiddelbare virkning før skat, inklusiv 
afledte adfærdsvirkninger før skat og tilbageløb, jf. kapitel 11. 


4. Adfærdsvirkninger af politikændringer 


En ændring af regler i beskæftigelses- og overførselssystemet medfører ofte en 
ændret adfærd blandt borgerne, der fx kan søge mere intensivt efter et arbejde 
for at overgå til beskæftigelse eller omvendt — såkaldte deltagelseseffekter. 


5 Finansministeriet (2019a). 

Eksempelvis er der empirisk evidens for, at ansættelse med løntilskud i private 
virksomheder øger sandsynligheden for, at den ledige efterfølgende kommer i 
beskæftigelse. Ligeledes peger forskning på, at et øget rådighedskrav i den aktive 
indsats øger afgangen fra ledighed til beskæftigelse. Endelig er det veldokumen- 
teret, at ydelsesændringer, som påvirker incitamentet for kontanthjælps- eller 
dagpengemodtagere til at være i beskæftigelse, også påvirker længden af ledig- 
hedsforløbet, jf. nedenfor. 


Der kan således være adfærdsvirkninger eller såkaldte dynamiske effekter af både 
ændrede offentlige overførsler og ændret offentligt forbrug i form af ændringer i 
den aktive arbejdsmarkedspolitik. I det følgende beskrives indledningsvist prin- 
cipperne for, hvordan adfærdseffekter indregnes i konsekvensvurderinger af po- 
litikændringer, og derefter gennemgås de adfærdseffekter, som lægges til grund 
ved ændringer på centrale politikområder. 


4.1. Principper for indregning af adfærdseffekter 

Det helt overordnede princip for konsekvensvurderinger er, at der skal udarbej- 

des så retvisende og dækkende skøn som muligt for, hvordan økonomisk-politi- 

ske tiltag påvirker de offentlige finanser og samfundsøkonomien i øvrigt, herun- 
der som følge af ændret adfærd blandt de berørte personer, selvom disse skøn er 
forbundet med usikkerhed. 


Beskæftigelsesministeriet og Finansministeriet orienterer sig løbende i dansk og 
international litteratur på beskæftigelsesområdet for at være ajour med de gene- 
relle resultater og det empiriske grundlag for indregning af dynamiske virkninger. 


Et skøn over adfærdsvirkninger af et tiltag kan tage afsæt i resultaterne fra en 
specifik analyse, men som udgangspunkt kun, hvis de kan forenes med øvrige re- 
levante resultater i litteraturen og tidligere erfaringer i øvrigt. Et skøn over ad- 
færdsvirkninger af et givent tiltag kan også tage afsæt i en bredere vurdering af 
evt. relevante empiriske resultater i litteraturen samt tidligere erfaringer, herunder 
både resultater og erfaringer knyttet til helt tilsvarende tiltag, men også andre til- 
tag, der med hensyn til tilskyndelsen til en bestemt adfærd kan sidestilles med det 
pågældende tiltag. Denne tilgang sikrer konsistens i håndteringen af dynamiske 
virkninger ifm. vurderingen af tiltag. 


I tilfælde, hvor der ikke foreligger et tilstrækkeligt (empirisk) grundlag, skønnes 
der ikke over de dynamiske virkninger. Hvis tiltaget efterfølgende påvirker be- 
skæftigelsen, vil denne beskæftigelsesvirkning indgå i datagrundlaget, når det op- 
dateres, og derigennem påvirke den strukturelle saldo ifm. Økonomisk Redegø- 
relse og de mellemfristede fremskrivninger. I disse tilfælde kan adfærdsvirknin- 
gerne altså først disponeres (i tilfældet med positive effekter), i takt med at de re- 
aliseres i den strukturelle beskæftigelses og derigennem påvirker den strukturelle 
offentlige saldo. 


Der er overordnet set stærk evidens for, at fx højere ydelsesniveau leder til lavere 
afgang fra ledighed til beskæftigelse, zf. Andersen m.fl. (2015). Når der indregnes 

adfærdsvirkninger af ændringer i ydelserne i dagpenge- eller kontanthjælpssyste- 
met, er det altså, fordi resultaterne af flere empiriske analyser altovervejende pe- 
ger på, at der må forventes at være en effekt, og at det empiriske grundlag vurde- 
res at være tilstrækkeligt til at skønne med rimelig sikkerhed over effekterne. Det 
samme gælder ændringer i den aktive beskæftigelsesindsats. 


Adfærdsvirkninger baseres om muligt på studier foretaget for den specifikke mål- 
gruppe. Solide effektstudier baseret på én specifik målgruppe kan imidlertid ud- 
bredes til andre lignende målgrupper ud fra en konkret vurdering. Eksempelvis 
er et studie af unge kontanthjælpsmodtageres adfærd som følge af en særlig un- 
geindsats udbredt til alle modtagere i kontanthjælpssystemet ved at skalere effek- 
terne. 


Det bemærkes, at de præsenterede metoder og adfærdseffekter for så vidt angår 
ydelsesområdet hovedsageligt anvendes ifm. konsekvensvurderinger, hvor rele- 
vante ydelser betragtes isoleret. Der kan således være tilfælde, fx ved indførelsen 
af mindreregulering af en lang række overførselsindkomster”, hvor Finansmini- 
steriet anvender den såkaldte forskelsbeløbsmodel, jf. Fønansministeriet (2012). 


4.2. Evidens og metode vedr. adfærdseffekter på ydelsesområdet 

I det følgende gennemgås praksis samt empirisk grundlag for indregning af ad- 
færdseffekter på centrale delområder inden for beskæftigelses- og overførselsom- 
rådet. 


4.2.1. Dagpenge 

Dagpengemodellen bruges til at skønne over adfærdseffekter af politikændringer 
i dagpengesystemet. Modellens effekter er baseret på estimationer af effekterne 
af en forkortelse af dagpengeperioden, 77. Dagpengekommissionen (2015). De estime- 
rede adfærdseffekter bygger på en analyse, der blev foretaget som led i kommissi- 
onens arbejde, som finder stærk evidens for, at en udsigt til ydelsesnedgang bl.a. 
øger afgangen fra dagpenge til beskæftigelse i perioden op til og omkring selve 
ydelsesnedgangen. Dagpengemodellen er dokumenteret i detaljer i Dagpengekom- 
missionen (2015). I det følgende gives alene en overordnet beskrivelse af de ad- 
færdseffekter, som anvendes på dagpengeområdet. Boks 1 i kapitel 2 indeholder 
et eksempel på dagpengemodellens anvendelse, hvor dagpengesatsen øges sva- 
rende til 500 mio. kr. i umiddelbar virkning. 


Adfærdseffekterne i dagpengesystemet bygger bl.a. på en empirisk analyse af de 
ændringer, der blev foretaget på dagpengeområdet fra 2008-2014. Analysen tager 
udgangspunkt i individuelle relative ændringer af de lediges bruttokompensati- 
onsgrader, dvs. forholdet mellem dagpengeydelsen og det potentielle lønniveau. 
Konkret sammenholdes de lediges overgang fra dagpenge til beskæftigelse, selv- 
forsørgelse eller andre ydelser med deres ydelsesprofil under ledighed, dvs. den 


6 Med skattereformen i 2012 blev der indført en afdæmpet regulering af en række satsregulerede skatteplig- 
tige overførselsindkomster i perioden 2016-23. Se også kapitel 6. 

kompensationsgrad de kan imødese og opleve på forskellige tidspunkter i dag- 
pengeperioden. I analysedesignet er der taget højde for både anciennitetsaf- 
hængige afgangsmønstre fra dagpenge og konjunktureffekter. 


Analysen finder, at en forkortning af dagpengeperioden øger afgangen fra ledig- 
hed til beskæftigelse samt til andre ydelser i perioden op til og omkring opbrug af 
retten til dagpenge. Forkortningen af dagpengeperioden indebar, at personer ef- 
ter to års ledighed modtog kontanthjælp eller midlertidige ydelser (på kontant- 
hjælpsniveau) frem for den højere dagpengeydelse. Resultaterne fra analysen kan 
således betragtes som effekten af en ydelsesændring på afgang fra ledighed til be- 
skæftigelse. Effekterne er estimeret i forhold til tidspunktet for ydelsesændrin- 
gen, og der estimeres adfærdseffekter fra op til 78 uger inden en ydelsesændring 
frem til 26 uger efter en ydelsesændring, jf. føgur 2. 


Adfærdsændringen estimeres som den relative ændring i afgangsraterne fra dag- 
penge til beskæftigelse ift. den relative ændring i kompensationsgraderne, dvs. 
som elasticiteter. Omkring ydelsesnedgangen, hvor elasticiteten er størst, udgør 
den 2,6. En ydelsesnedgang på 10 pct. øger således afgangsraten fra ledighed til 
beskæftigelse med 26 pct. i perioden omkring selve ydelsesreduktionen. I analy- 
sen opgøres tilsvarende en ændret afgang til andre ydelser end dagpenge. 



































Figur 2 Figur 3 
Illustration af de estimerede elasticiteter for Modellering af tilgangseffekt ifm. ændringer i 
afgangen til beskæftigelse dagpengesystemet 

Anm.: De viste effekter i fgur 2 skal fortolkes som den procentvise stigning i den underliggende afgangs- 
rate. Hvis denne fx er 1 pct., medfører en ydelsesreduktion på 10 pct. en stigning i afgangsraten til 
beskæftigelse lige omkring selve tidspunktet for ydelsesreduktionen på 0,26 pct.point. 

Kilde: Dagpengekommissionen (2015). 


Den estimerede adfærdseffekt optræder som nævnt op til 11⁄2 år før en ydelses- 
ændring, zf. ovenfor. Dette skal ses i sammenhæng med, at de historiske ydelsesre- 
duktioner, som er grundlaget for estimationerne, skete to år (eller mere) efter 
overgangen til dagpenge. Ved ydelsesændringer, som sker mindre end 11⁄2 år ef- 

ter overgangen til dagpenge (herunder ændringer af ydelsesniveauet for hele dag- 
pengeperioden), vil en del af den estimerede adfærdsreaktion falde uden for dag- 
pengeperioden. 


I dagpengemodellen er det forudsat, at den estimerede adfærdsreaktion, som fal- 
der uden for dagpengeperioden ifm. ydelsesreduktioner tidligt i dagpengeperio- 
den, giver anledning til en reduceret tilgang til dagpengesystemet. Det forudsæt- 
tes altså, at ydelsesændringer påvirker sandsynligheden for at finde ny beskæfti- 
gelse blandt personer, som er på vej til at indtræde i dagpengesystemet — fx per- 
sonet, som er blevet opsagt, men først indtræder i dagpengesystemet efter en op- 
sigelsesperiode 


Det vil sige, at den enkelte ikke udelukkende forudsættes at reagere på en udsigt 
til indkomstnedgang efter at være blevet ledig (fx ved overgang til kontanthjælp 

ved udløb af dagpengeperioden), men også forudsættes at reagere på udsigten til 
en indkomstnedgang ved overgang fra opsigelsesperiode til dagpengesystemet. 


Da den typiske opsigelsesperiode er på 0-6 måneders varighed, antages konkret 
en tilgangseffekt i op til 6 måneder før den ledige/beskæftigede tilgår dagpenge- 
systemet. Det forudsættes, at den underliggende afgangsrate fra et hypotetisk le- 
dighedskøn falder fra niveauet ved starten af dagpengeperioden til 0 pct., seks 
måneder (26 uger) inden dagpengeperioden påbegyndes, jf. figur 3 ovenfor. 


Denne implementering af de empiriske resultater indebærer, at ydelsesændringer 
på forskellige tidspunkter i dagpengeperioden omtrent behandles ens. Ved en 
ydelsesændring tidligt i dagpengeperioden vil der dog være to modsatrettede ef- 
fekter. 


I starten af dagpengeperioden er der betydeligt flere ledige, der bliver berørt af 
ydelsesændringer, hvilket trækker adfærdsvirkningen op. Dertil er niveauet for af- 
gangsraterne højere, hvilket bevirker en større absolut ændring i afgangsraterne 
som følge af specifikation af adfærdsvirkninger som elasticiteter. 


Modsat vil en større andel af forventningseffekten falde inden dagpengeperio- 
dens begyndelse, hvorved det indgår som en tilgangseffekt. Den faldende under- 
liggende afgangsrate før dagpengeperioden medfører, at forventningseffekten til- 
lægges en mindre betydning som følge af mindre absolut ændring i den hypoteti- 
ske underliggende afgangsrate, hvilket trækker adfærdsvirkningen ned. 


Den konkrete implementering af de empiriske resultater i dagpengemodellen 
(beskrevet ovenfor) blev fastlagt i samarbejde med en række arbejdsmarkedsfor- 
skere til brug for Dagpengekommissionens arbejde. 


Adfærdseffekter på dagpengeområdet er anvendt til både konsekvensvurderinger 
ifm. en række aftaler og til besvarelse af en række spørgsmål fra Folketinget, 77. 
boks 3. 

Boks 3 
Anvendelser af adfærdseffekter på dagpengeområdet 


I forbindelse med Aftale om et tryggere dagpengesystem (november 2015) blev satsændringer for dagpengeledige 
på dimittendvilkår samt indførelse af karensdage belyst vha. dagpengemodellen. I forarbejdet til dagpengeaftalen 
blev diverse ændringer af dagpengesystemet belyst som led i Dagpengekommissionens arbejde og publiceres i 
dagpengemodellen — Teknisk Analyserapport. 


Dagpengemodellen og de underliggende adfærdseffekter har ligedes været anvendt til konsekvensvurderinger ifm. 
Aftale om et nyt dagpengesystem for fremtidens arbejdsmarked (maj 2017) og vurdering af opholdskrav for ret til 
dagpenge ifm. Aftale om lavere skat på arbejdsindkomst og større fradrag for pensionsindbetalinger (februar 2018). 


I forbindelse med svar til Folketingets udvalg er der bl.a. set på ændringer af dagpengeperiodens længde og 
ændringer af dagpengesatsen. 





4.2.2. Sygedagpenge 

På sygedagpengeområdet arbejdes der med adfærdsvirkninger ved ydelsesændrin- 
ger for sygedagpengemodtagere. Regneprincipperne gælder generelt for virknin- 
ger af ydelsesændringer for sygedagpengemodtagere. Dette betyder bl.a., at for- 
længelse af sygedagpengeperioden og frem- eller tilbagerykning af revurderings- 
tidspunktet” også kan betragtes som ydelsesændringer, og regneprincipperne fin- 
der således også anvendelse her. 


De konkrete adfærdsvirkninger bygger bl.a. på en empirisk effektevaluering af sy- 
gedagpengereformen fra 2014, jf. Rosholm m.fl. (2018). Med reformen blev revur- 
deringstidspunktet fremrykket fra 52 uger til 22 uger. Samtidig blev varighedsbe- 
grænsningen efter 52 ugers sygedagpenge ophævet. Reformen indebærer en po- 
tentiel ydelsesreduktion efter 22 uger fra niveauet for sygedagpenge til niveauet 
for ressourceforløbsydelse (kontanthjælp), som man modtager i de såkaldte job- 
afklaringsforløb. 


Effektevalueringen viser, at ydelsesreduktionen og fremrykningen for revurde- 
ring til efter 22 uger har medført en øget afgang fra sygedagpenge til beskæfti- 
gelse, selvforsørgelse og anden offentlig forsørgelse, mens ophævelse af varig- 
hedsbegrænsningen har medført en reduceret afgang fra sygedagpengesystemet 
(sygedagpenge- og jobafklaringsforløb). 


De skønnede adfærdsvirkninger fra effektevalueringen er grundlæggende set be- 
regnet på baggrund af samme metode, som ligger til grund for reformøkonomien 
fra sygedagpengereformen fra 2014. Effektevalueringen finder dog en større be- 
skæftigelsesvirkning af at fremrykke revurderingstidspunktet end lagt til grund i 


7 Ved revurderingen beslutter kommunen, om den sygemeldte fortsat kan modtage sygedagpenge ud fra en 
række forlængelsesregler, eller om den sygemeldte i stedet skal starte i et jobafklaringsforløb med ressource- 
forløbsydelse (kontanthjælpsniveau). 


Side 19 af 44 


reformøkonomien. Samtidigt finder effektevalueringen en større reduktion i af- 
gang fra sygedagpengesystemet. 


Den samlede effekt af reformen er, at sygedagpengemodtagere i gennemsnit 
kommer i beskæftigelse 1 uge hurtigere. Personer, der ikke afgår til beskæftigelse 
efter deres sygefravær, er imidlertid længere tid på sygedagpenge. Personer, som 
bliver selvforsørgende, er fire uger længere på sygedagpenge. Personer, der over- 
går til anden offentlige forsørgelse, er knap otte uger længere på sygedagpenge 
end før reformen. 


Effektevalueringens resultater er omsat til en enkelt elasticitet for antallet af syge- 
dagpengemodtagere, der overgår til beskæftigelse eller andre ydelser, mht. æn- 
dringer i sygedagpengesatsen på 0,25(elasticitet). Konkret medfører en ydelses- 
ændring på fx 10 pct., at 2,5 pct. af de berørte sygedagpengemodtagere overgår 
til beskæftigelse. Denne adfærdsændring for sygedagpengemodtagere er væsentlig 
lavere sammenlignet med de skønnede adfærdsændringer for dagpengemodta- 
gere, hvilket blandt andet skyldes, at sygedagpengemodtagere har en lavere be- 
skæftigelsestilknytning. Derudover bemærkes det, at de estimerede elasticiteter 
for dagpengemodtagere modelleres som en virkning på afgangsraten til beskæfti- 
gelses, der herefter oversættes i dagpengemodellen til en virkning på beskæftigel- 
sen. 


Ved tiltag på sygedagpengeområdet, hvor refusionen til virksomhederne påvir- 
kes, indregnes de samlede direkte omkostninger for virksomheden af en ændret 
sygedagpengerefusion samt tilbageløb på 7,5 pct. som følge af, at virksomhe- 
derne forudsættes at nedvælte byrden i lønningerne. Der følger en arbejdsud- 
budsvirkning af virksomhedernes nedvæltning i lønningerne, men virksomheder- 
nes incitament til at påvirke sygefraværet vil også påvirkes i modgående retning. 
Der indregnes derfor ikke en adfærdsvirkning for virksomhedssiden af disse til- 
tag, idet det forudsættes, at de to modsatrettede virkninger (hhv. påvirkning på 
løn og påvirkning på sygefravær) udligner hinanden. 


4.2.3.. Kontanthjælp mv. 

På baggrund af en opgørelse af den umiddelbare virkning, herunder ydelsesæn- 
dringer for enkelte grupper inden for kontanthjælpssystemet, foretages et skøn 
over adfærdseffekter af politikændringen. Regneprincipperne for adfærdsvirknin- 
ger af ydelsesændringer på kontanthjælpsområdet er udarbejdet på baggrund af 
flere analyser. 


Adfærdseffekterne på kontanthjælpsområdet er bl.a. baseret på et effektstudie af 
nedsættelser af satser i kontanthjælpssystemet for unge under 25 år.” Studiet fin- 
der, at varigheden af kontanthjælpsforløbene blandt arbejdsmarkedsparate kon- 

tanthjælpsmodtagere i gennemsnit er 15 pct. kortere for 24-årige kontanthjælps- 
modtagere, der er omfattet af ungeindsatsen, end for de 25-årige, der dengang 


8 Schaarup (2012): Ungeindsatsen får de ledige hurtigere tilbage i arbejde eller i gang med en uddannelse. 

ikke var omfattet, jf. figur 4. Resultatet betyder, at en ydelsesreduktion på 40 pct. 
kombineret med et uddannelsespålæg i gennemsnit reducerer varigheden af kon- 
tanthjælpsforløbet med 15 pct. blandt de stærkeste kontanthjælpsmodtagere. Li- 
gesom adfærdseffekter for sygedagpengemodtagere er de skønnede adfærdsef- 
fekter for kontantmodtagere væsentlig lavere sammenlignet med de skønnede 
adfærdsændringer for dagpengemodtagete, zf. ovenfor. 





Figur 4 
Længden af kontanthjælpsforløb, forsørgere og ikke forsørgere, 2008-2011 

Kilde: Figur 2 fra Schaarup (2012) 


Effekten kunne i princippet være forklaret af forskellige aldersrelaterede forhold, 
der påvirker varigheden af ledighedsforløbene, blandt dem over henholdsvis un- 
der 25 år. Artiklen argumenterer for, at det ikke er tilfældet ved samtidig at vise 
varigheden af ledighedsforløb blandt forsørgere over og under 25 år. Forsørgere 
under 25 år var nemlig ikke omfattet af de lavere ungesatser”, og kontanthjælps- 
satsen for forsørgere var således den samme, uanset om personen var under eller 
over 25 år. Hvis der var en generel ændring i søgeadfærd omkring det 25. leveår, 
måtte det forventes, at varigheden af ledighedsforløbene steg tilsvarende blandt 
forsørgere. Det er dog ikke tilfældet, jf. feur 4. Det taler for, at effekten på ledig- 
hedsforløbenes varighed blandt ikke-forsørgere kan tilskrives ændringen i ydel- 
sesniveauet. 


På den baggrund af studiets resultater og oplysninger om den gennemsnitlige 
ydelsesændring er det lagt til grund, at en ydelsesreduktion på 1 pct. reducerer va- 
righeden på kontanthjælp og uddannelseshjælp med 0,375 pct. for job- og ud- 
dannelsesparate unge. Denne elasticitet anvendes for job- og uddannelsesparate 


9 Forsørgere var heller ikke omfattet af uddannelsespålæg. 

unge i kontanthjælpssystemet, jf. tabel 4. Nyere studier bekræfter en positiv ad- 


færdseffekt for afgang til beskæftigelse ved ydelsesreduktioner for personer i 


kontanthjælpssystemet"", 





Tabel 4 
Anvendte elasticiteter for andel af kontanthjælpsmodtagere til beskæftigelse og uddannelse 


Ydelse Alder Visitation Elasticiteter (pct.) 
Kontanthjælp Over 30 år Jobparat 0,250 
Kontanthjælp Over 30 år Aktivitetsparat 0,050 
Kontanthjælp Under 30 år Jobparat 0,375 
Kontanthjælp Under 30 år Aktivitetsparat 0,075 
Uddannelseshjælp Under 30 år Uddannelsesparat 0375 
Uddannelseshjælp Under 30 år Aktivitetsparat 0,075 





Anm.: For kontanthjælpsmodtagere afspejler elasticiteten udelukkende elasticiteten for afgang til 
beskæftigelse. For uddannelseshjælpsmodtagere afspejler elasticiteten summen af elasticiteten for 
afgang til beskæftigelse (1/3) og elasticiteten for afgang til uddannelse (2/3). 


Forskellige grupper af kontanthjælpsmodtagere har imidlertid forskellige forud- 
sætninger for at komme i beskæftigelse. For de øvrige målgrupper i kontant- 
hjælpssystemet er virkningen derfor skaleret ift. elasticiteten opgjort for unge un- 
der 25 år. Aktivitetsparate antages således at reagere mindre end jobparate. Der 
er på den baggrund indlagt en effekt for aktivitetsparate svarende til 1/5 af effek- 
ten for de job- og uddannelsesparate. Nedjusteringen understøttes af forholdet 
mellem afgangen fra kontanthjælp til beskæftigelse for hhv. jobparate og ikke- 
jobparate kontanthjælps- og uddannelseshjælpsmodtagere. Ældre vurderes ligele- 
des at have en mindre elasticitet end yngre. 


For kontanthjælpsmodtagere afspejler elasticiteten udelukkende elasticiteten for 
afgang til beskæftigelse. For uddannelseshjælpsmodtagere er det lagt til grund, at 
elasticiteten afspejler summen af elasticiteten for afgang til beskæftigelse (1/3) og 
elasticiteten for afgang til uddannelse (2/3). 


På baggtund af elasticiteterne i den ovenstående tabel, blev der ifm. Jobreform 
fase I anvendt en sammenvejet elasticitet på 0,10 til at skønne over den forven- 
tede arbejdsudbudsvirkning. Det er senere vurderet, at effekten af reformen ud- 
gjorde 0,09-0,10, jf. Økonomisk Analyse: Evaluering af Jobreform fase I, Finansministeriet 
2019", Det taler for, at de faktiske adfærdsvirkninger af reformen var omtrent 
som forventet. 





10 Blandt andet Beskæftigelsesministeriet (2014), Kaarsen og Vasiljeva (2016), Andersen m.fl. (2019) og Finansministe- 
riet (20196). 

11 Elasticiteten er beregnet ud fra effektanalysen af kontanthjælpsloftet, dvs. ekskl. virkninger af, at dagpen- 
gemodtagere skønnes at reagere på kontanthjælpsloftet. 

Adfærdseffekter på kontanthjælbsområdet er anvendt til både konsekvensvurde- 
ringer ifm. en række aftaler og til besvarelse af en række spørgsmål fra Folketin- 


get, jf. boks 4. 





Boks 4 
Anvendelser af adfærdseffekter på kontanthjælpsområdet 


e Kontanthjælpsreformen (april 2013), herunder konsekvenser ved indførsel af uddannelseshjælp. 

e Jobreform fase 1 (efteråret 2015) vedrørende indførelse af kontanthjælpsloft og 225-timersregel. 

e Aftale om lavere skat på arbejdsindkomst og større fradrag for pensionsindbetalinger (februar 2018) vedrørende 
skærpet opholdskrav og beskæftigelseskrav for ret til kontant- eller uddannelseshjælp. 

e Besvarelse af spørgsmål fra FIU og BEU om bl.a. satsændringer i kontanthjælpssystemet, afskaffelse af selvfor- 
sørgelses- og hjemrejseydelse samt overgangsydelsen, genindførsel af det tidligere kontanthjælpsloft, 225-ti- 
mersregel og starthjælp.”? 

e Aftale om et nyt midlertidigt børnetilskud (september 2019) 





4.2.4. Selvforsørgelses- og hjemrejseydelse samt overgangsydelse (tidl. integrationsydelse) 

Ved beregning af adfærdseffekter som følge af ændringer i selvforsørgelses- og 
hjemrejseydelse samt overgangsydelsen lægges det til grund, at modtagere af selv- 
forsørgelses- og hjemrejseydelse samt overgangsydelse reagerer som personer, 
der modtager kontanthjælp eller uddannelseshjælp, jf. tabe! 4. Adfærdsvirkningen i 
de enkelte tilfælde afhænger af en konkret vurdering af, hvilken af de øvrige 
grupper i kontanthjælpssystemet den berørte gruppe af selvforsørgelses- og 
hjemrejseydelse samt overgangsydelsesmodtagere er mest sammenlignelige med. 


Selvforsørgelses- og hjemrejseydelses- samt overgangsydelsesmodtagere i integra- 
tionsprogrammet mødes som udgangspunkt som jobparate, hvilket medfører en 
væsentlig højere andel jobparate sammenlignet med de øvrige grupper i kontant- 
hjælpssystemet. Der foretages typisk en korrektion af andelen af jobparate ved at 
nedvurdere den anvende elasticitet. 


Boks 5 indeholder et regneeksempel, hvor ydelserne i kontanthjælpssystemet 
øges svarende til en umiddelbar virkning på 500 mio. kr. årligt. 


12 Fx svar på Finansudvalgets spørgsmål nr. 490 (Alm. del) af 23.august 2018. 

Boks 5 
Eksempel: Forøgelse af ydelser i kontanthjælpssystemet 


Anvendelse af adfærdseffekterne på kontanthjælpsområdet kan illustreres ved et eksempel, hvor der umiddelbart 
tilføres ca. 500 mio. kr. til kontanthjælpssystemet til at forøge satserne lige meget (opgjort i kr.) for alle modtagere i 
systemet, jf. tabel c. Dette svarer til, at ydelsesmodtageres satser samlet set øges med ca. 800 mio. kr. før skat. 


Ydelsen øges for i alt ca. 133.000 fuldtidspersoner i kontanthjælpssystemet”. Forøgelsen af de samlede udgifter til 
ydelser på 800 mio. kr. før skat svarer til, at hver fuldtidsperson i gennemsnit får ca. 500 kr. mere i ydelse. 


For at opgøre virkningen på arbejdsudbuddet af tiltaget knyttes ydelsesændringerne til elasticiteter samt saldovirk- 
ninger?). Disse afhænger af personens ydelsestype (kontanthjælp, uddannelseshjælp og selvforsørgelses- og hjem- 
rejseydelse samt overgangsydelse), alder (over el. under 30 år) samt visitationskategori, jf. tabel c. Adfærdsvirknin- 
gerne er strukturaliseret til 2025-niveau. 


Det skønnes på den baggrund, at en generel ydelsesforhøjelse i kontanthjælpssystemet svarende til et umiddelbart 
provenu på 500 mio. kr. vil reducere den strukturelle beskæftigelse i 2025 med ca. 500 personer. Isoleret set for- 
værrer det tabte arbejdsudbud den strukturelle offentlige saldo svarende til 129 mio. kr. i 2025 (2021-pl). 


Den samlede virkning på den strukturelle saldo efter tilbageløb og adfærd er således 514 mio. kr. (2021-pl). 


Tabel c 

Modtagertype Virkning, mio. kr. (2021-pl) > Arbejdsudbud, 

RRIS P Virkning Samlet efter tilba- A 
Ydelse Visitation Umiddelbar?) . Adfærd" personer”) 
efter tilbageløb geløb og adfærd 

Kontanthjælp, 
> 30 år Jobparat 69 53 55 108 -210 
Kontanthjælp, 
> 30 år Aktivitetsparat 211 162 33 196 -129 
Kontanthjælp, 
< 30 år Jobparat 5 4 6 11 -25 
Kontanthjælp, 
< 30 år Aktivitetsparat 5 4 1 5 -4 
Uddannelses- Uddannelses- 
hjælp parat 56 43 18 61 -78 
Uddannelses- 
hjælp Aktivitetsparat 84 65 5 70 -23 
Selvforsørgel- 
ses- og hjem- 
rejseydelse 
samt over- 
gangsydelse Jobparat® 48 37 5 42 -20 
Selvforsørgel- 
ses- og hjem- 
rejseydelse 
samt over- 
gangsydelse Aktivitetsparat 22 17 5 22 -20 
kalt 500 385 129 514 -508 





Anm.: Afrunding kan medføre, at tallene ikke summer til totalen. 
1) Antallet af personer i kontanthjælpssystemet er opgjort strukturelt i 2025-niveau. 
2) Saldovirkningerne er baseret på 2025-regler. Det vil bl.a. sige, at den afdæmpede regulering af 
indkomstoverførslerne er fuldt indfaset, jf. kapitel 6. 
3) Der er ikke taget højde for ændrede udgifter til boligstøtte. 
4) Forskelle i adfærdsvirkning afspejler både gruppens andel af de samlede kontanthjælpsmodtagere 
samt forskelle i elasticitet og saldovirkning. 
5) En andel af de jobparate selvforsørgelses- og hjemrejseydelse samt overgangsydelsesmodtagere 
antages at være aktivitetsparate, således at fordelingen følger fordelingen inden ændringen i reglerne 
for visitation per medio 2016. 

Kilde: Egne beregninger og aktivitetsforudsætninger fra Jobindsats.dk 


Side 24 af 44 


4.3. Evidens vedr. adfærdseffekter på området for den aktive indsats 

Skøn over adfærdseffekter af aktive beskæftigelsesindsatser tager typisk afsæt i 
konkrete danske studier af forskellige redskaber i beskæftigelsesindsatsen. Hoved- 
parten af disse studier findes på hjemmesiden jobeffekter.dk, som er en videns- 
bank, der på baggrund af forskellige studier giver en samlet vurdering af effekten 
af de enkelte tilbud i den aktive beskæftigelsesindsats, jf. Fønansministeriet (2018a). 


Effektevalueringer af den aktive arbejdsmarkedspolitik skelner generelt mellem en 
softeringseffekt, en motivationseffekt, en fastholdelseseffekt og en programeffekt, 
Jf. boks 6. Der er kun begrænset viden om sorterings- og motivationseffekter, som 
er teknisk vanskeligere at opgøre empirisk. Studier som medtager motivationsef- 
fekten viser dog, at netop denne effekt giver anledning til væsentlige positive be- 
skæftigelseseffekter som følge af, at selve udsigten til aktive indsatser tilskynder 
ledige til at søge arbejde. Konsekvensvurderinger af ændringer i den aktive beskæf- 
tigelsesindsats omfatter derfor ofte både motivations-, fastholdelses- og program- 
effekter, når disse er relevante. 


Side 25 af 44 


Boks 6 
Teoretiske virkninger af den aktive indsats 


Det er et veletableret teoretisk resultat, at effekterne af indsatser i den aktive arbejdsmarkedspolitik kan måles på 
forskellige tidspunkter i et ledighedsforløb, jf. fx Rosholm og Svarer (2011). Der skelnes her mellem fire effekter af 
aktive indsatser, henholdsvis sorterings-, motivations-, fastholdelses- og opkvalificeringseffekt, /f. figur a. 


Figur a 
Effekt af den aktive indsats på afgang til beskæftigelse 


Afgangsrste til 
beskæftigelse 





Ledighed Indpiscering i Aktivering Tid 
system 


1. Sorteringseffekten beskriver en lavere forventet tilgang til ledighed som følge af bl.a. en øget arbejdsindsats 
blandt de beskæftigede, hvilket reducerer sandsynligheden for at blive afskediget og dermed for at blive berørt 
af den aktive indsats. Herudover kan personer, som er afskediget (og har opsigelsesvarsel), forventes at øge 
deres søgeintensitet i opsigelsesperioden for at overgå til beskæftigelse. Med andre ord vil den aktive 
beskæftigelsesindsats i sig selv indebære, at beskæftigede reducerer tilgangen til ledighed, fordi samtaler, 
aktivering mv. ses som en omkostning forbundet med det at være ledig. 

2. Motivationseffekten afspejler, at udsigten til aktivering motiverer ledige til at finde arbejde inden den aktive 
indsats påbegyndes. 

3. Fastholdelseseffekten dækker over, at ledige kan være mindre jobsøgende under aktivering og dermed kan 
fastholdes i ledighed. 

4. Opkvalificerings- eller programeffekten består i, at aktive indsatser kan forøge lediges kvalifikationer og dermed 
forbedre deres chancer for at komme i beskæftigelse. Effekten kan dække over både erhvervserfaring ifm. 
praktik eller løntilskud eller uddannelseskvalifikationer fra uddannelsesforløb, kurser eller samtaler. 


Til brug for overordnede vurderinger af det foreliggende empiriske grundlag, an- 
vendes bl.a. vidensbanken jobeffekter.dk. På baggrund af jobeffekter.dk kan det 
generelt konkluderes, at en tidlig og intensiv indsats bringer ledige hurtigere i be- 
skæftigelse. 


Konkret indregnes adfærdseffekter af ændringer i tidspunkt for, hvornår jobcen- 
tret senest skal give aktive tilbud til ledige, det såkaldte første ret-og-pligt tilbud. 

Desuden indregnes positive adfærdseffekter i form af motivations- og program- 

effekter af samtaler med ledige afholdt inden for det første halve år af ledigheds- 
perioden, jf. tabel 5. Derudover indregnes adfærdseffekter af lediges deltagelse i 

løntilskudsordningen i private og offentlige virksomheder, voksenlærlingeordnin- 
gen, ordinær uddannelse samt i uddannelsesløftet, som blev besluttet ifm. be- 
skæftigelsesreformen (2014). 


Der indregnes ikke adfærdseffekter af lediges deltagelse i jobrotationsordnin- 
gen, virksomhedspraktik, mentorordning eller den del af aktiveringsindsatsen, 
som består af øvrige vejlednings- og opkvalificeringsforløb. Når der ikke ind- 
regnes effekter af et givent tilbud kan det enten skyldes, at tilbuddet ikke skøn- 
nes at påvirke beskæftigelsen eller, at der ikke foreligger tilstrækkelig viden om 
effekterne. 


Der tages løbende stilling til, hvilke effekter der indregnes på området. Nye ana- 
lyser kan således give anledning til ændringer i den måde, man regner. Hidtil har 
der ikke været indregnet effekter af 6-ugers jobrettet uddannelse for dagpenge- 
modtagere, men nye analyser, fx Finansministeriets analyse (Finansministeriet, 
2018a) vil kunne komme i betragtning, hvis der fremadrettet foretages ændringer 
i indsatsen. 


Uddannelsesforløb fastholder generelt ledige under selve aktiveringen. Efterføl- 
gende kan der være en positiv opkvalificeringseffekt. Der er evidens for opkvali- 
ficeringseffekter af ordinær uddannelsesforløb på langt sigt (over et livsforløb), 
mens der ikke er entydig evidens for opkvalificeringseffekter, når det gælder 
korte uddannelsesforløb. Der er dog ikke evidens for, at opkvalificeringseffek- 
terne på langt sigt vil opveje fastholdelseseffekterne. 

Tabel 5 


Adfærdseffekter af forskellige redskaber i den aktive beskæftigelsesindsats 


Indsats 


Beskæftigelseseffekt 


Første ret-og-pligt tilbud Der indregnes adfærdseffekter af ændringer i tidspunkt for, hvornår 


Samtaler med ledige 


Løntilskud i private virk- 
somheder 


Løntilskud i offentlige 


virksomheder 


Voksenlærlinge- 
ordningen 


Jobrotationsordningen 


Ordinær uddannelse 


jobcentret senest skal give aktive tilbud til ledige i form af det første 
såkaldte ret-og-pligt tilbud, da der generelt er tegn på motivationsef- 
fekter af aktive tilbud, fx Rosholm mfl. (2011). Eksempelvis reduce- 
res varigheden af ledighedsforløbet for ledige, der som følge af en 
fremrykning af det første tilbud kan få udsigt til aktivering inden for 
de første tre måneder af ledighedsforløbet. Ved en fremrykning af 
det første tilbud fra efter 6 måneder til efter 3 måneder forudsættes 
konkret, at antallet af fuldtidspersoner med en anciennitet på mel- 
lem 0 og 3 måneder reduceres med 6 pct. for dagpengemodtagere 
og med 3 pct. for jobparate kontanthjælpsmodtagere. Der indreg- 
nes som udgangspunkt ikke effekter af yderligere fremrykning. 
Desuden indregnes positive adfærdseffekter i form af motivations- 
og programeffekter af samtaler inden for det første halve år af ledig- 
hedsperioden. Konkret indregnes det, at den første samtale reduce- 
rer ledighedsforløbet med en halv uge som følge af motivations- og 
programeffekten, og at efterfølgende samtaler har en effekt på 20 
pct. heraf. Der indregnes ikke effekter af samtaler afholdt efter seks 
måneders ledighed. 

Der indregnes en positiv beskæftigelseseffekt (programeffekt). Det 
lægges til grund, at ledighedsforløbet gennemsnitligt forkortes med 
én uge som følge af deltagelse i ordningen 

Der indregnes en negativ beskæftigelseseffekt, der følger af en ne- 
gativ fastholdelseseffekt, som ikke opvejes af en positiv programef- 
fekt. Konkret forudsættes deltagelse i ordningen at øge varigheden 
af ledighedsforløbet for de berørte med halvanden uge 


For beskæftigede, der deltager i ordningen, indregnes en nega- 
tiv beskæftigelseseffekt på ca. 25 pct., mens personen er under 
uddannelse, og en programeffekt svarende til 0,7 pct. reduktion i 
beskæftigelsesomfanget. For ledige indregnes alene en positiv 
opkvalificeringseffekt på 5 pct. i en periode på 30 år. Der indreg- 
nes en skattevirkning af ændringer indkomstniveauet i perioder 
med praktik. 


Der er indregnes ikke adfærdsvirkninger af lediges deltagelse i 
jobrotationsordningen, da der ikke er tilstrækkelig dokumenta- 
tion for, at programeffekten overstiger fastholdelseseffekten og 
vice versa. 

Der indregnes en negativ adfærdseffekt som følge af, at personer 
fastholdes i ledighed under uddannelsesforløbet. Deltagelse i ordi- 
nær uddannelse forudsættes at øge varigheden af ledighedsforlø- 
bet for de berørte med en halv uge 


Puljen til uddannelsesløft I forbindelse med Beskæftigelsesreformen er der indregnet en posi- 


Virksomhedspraktik 


tiv opkvalificeringseffekt svarende til en stigning i beskæftigelses- 
omfanget på 2 pct. i en periode 30 år for personer, som gennemfø- 
rer EUV1 som led i uddannelsesløftet og en effekt på 4 pct. for per- 
soner, som gennemfører en EUV2. indregnes desuden en negativ 
beskæftigelseseffekt, mens personerne er under uddannelse. Des- 
uden er der tidligere forudsat en øget anvendelse af ordningen, når 
fx målgruppen for ordningen udvides. 

Der indregnes ikke adfærdseffekter af lediges deltagelse i virksom- 
hedspraktik,. 


Øvrig vejlednings- og op-Der er ikke dokumentation for positive beskæftigelseseffekter af 


kvalificeringsforløb 


Mentorordningen 


den del af aktiveringsindsatsen, som består af øvrige vejlednings- 
og opkvalificeringsforløb. 

Der indregnes ikke adfærdseffekter af deltagelse i mentorordningen 
grundet begrænset dokumentation og ikke-entydige resultater. 


Kilde 


Rosholm mfl. 
(2011) 


Meyer (1995), 
Van der Berg 
mfl. (2012)” 


Rosholm og 
Svarer (2008)? 


Rosholm og 
Svarer (2008) 


Deloitte 
(2013) 


Rosholm og 
Svarer (2008) 


Rosholm og 
Svarer (2008) 


Eks. på anvendelse 


Beskæftigelsesreformen 
(2014) og Aftale om for- 
enklet Beskæftigelses- 
indsats (2018). 


Beskæftigelses- 
reformen (2014) 


Beskæftigelses- 
reformen (2014) 


Beskæftigelses- 
reformen (2014) 


Beskæftigelsesreformen 
(2014), Trepartsaftale 
om tilstrækkelig og kvali- 
ficeret arbejdskraft og 
praktikpladser (2016), Af- 
tale om en forenklet be- 
skæftigelsesindsats 
(2018) 


Beskæftigelses- 
reformen (2014) 


Beskæftigelses- 
reformen (2014) 


Beskæftigelses- 
reformen (2014), Aftale 
om ekstraordinært løft af 
ledige (2020) 


Beskæftigelses- 
reformen (2014) 


Kontanthjælps- 
reformen (2013) 

Anm.:1) Meyer (1995) finder, at en samtale i gennemsnit reducerer det enkelte ledighedsforløb med 1⁄2 uge, og Van der Berg 
mfl. (2012) finder, at første samtale har en større effekt end de efterfølgende samtaler 
2) Rosholm og Svarer (2008) estimerer virkningen på beskæftigelsen opgjort som varigheden af ledighedsforløb ved 
deltagelse i forskellige indsatser i den aktive indsats. 


Principperne for vurderingen af adfærdseffekter af politikændringer i den aktive 
beskæftigelsesindsats er, at der skal være tilstrækkeligt empirisk belæg, før disse 
kan indregnes. Ved nogle indsatser tager beregninger af adfærdseffekter afsæt i et 
meget solidt evidensbaseret grundlag i form af en række konkrete studier af til- 
svarende indsatser. I andre tilfælde bygger adfærdseffekterne på et enkelt eller få 
studier, øvrig litteratur i bredere forstand eller konkrete erfaringer med lignende 
tiltag. 


4.4. Adfærdseffekter af midlertidige tiltag 

Det er et helt overordnet regneprincip, at adfærdsvirkninger skal indregnes, når 
der er empirisk belæg for dem. Dette vil som udgangspunkt gælde uanset, om 
der er tale om en politikændring med permanent virkning eller en midlertidig 
ordning. Dette princip indebærer, at adfærdseffekter så vidt muligt medregnes, 
både når der er tale om faktiske og strukturelle skøn, og uanset om der er tale om 
varige eller midlertidige ændringer. Det skal bl.a. ses i lyset af, at også konse- 
kvensvurderinger af bl.a. forsøgsordninger skal være så retvisende som muligt af 
hensyn til, at de på et senere tidspunkt skal kunne danne afsæt for et beslutnings- 
grundlag til en evt. varig implementering af forsøget. 


Hvorvidt der i konsekvensvurderingerne af midlertidige tiltag skal indgå adfærds- 
effekter, vil imidlertid — som i tilfælde med varige ændringer — bero på et konkret 
skøn afhængigt af tiltagets størrelse og varighed. Der kan således være tilfælde, 
hvor adfærdsberegninger kan undlades, fx hvis der er tale om kortvarige forsøg, 
som har et begrænset omfang og som dermed har et ubetydeligt gennemslag på 
ledighed, beskæftigelse og offentlige finanser. Derudover kræver indregning af 
adfærdseffekter, at den konkrete udmøntning af tiltaget, herunder målgruppen 
for tiltaget, er kendt. 


Et konkret eksempel på midlertidige tiltag er de midlertidige ydelser til dagpenge- 
modtagere, der opbrugte dagpengeretten. Dette blev første gang indført i 2013. 
Ved indførelsen af de midlertidige ydelser blev der taget udgangspunkt i de 
samme forudsætninger om adfærdseffekter som ved forkortelsen af dagpengepe- 
rioden (Aftale om genopretning af dansk økonomi, 2010). Det skal ses i lyset af, 
at tiltagene vedrørte dagpengeområdet, hvor der er et solidt empirisk grundlag 
for at indregne dynamiske virkninger af ydelsesændringer. 


5. Regulering af ydelser og obligatorisk pension 


Indkomstoverførslerne reguleres årligt, således at ledige har mulighed for at op- 
retholde nogenlunde samme forbrug år for år. Udgangspunktet for reguleringen 

af ydelserne er lønudviklingen to år forinden. De økonomiske konsekvenser af 
tiltag på ydelsesområdet opgøres dog altid i faste priser eller niveauer (også kaldet 
lønfaste kroner) ifm. konsekvensvurderinger — typisk det pågældende finansårs 
niveau. 


Historisk har den automatiske regulering af indkomstoverførslerne været baseret 
på opgørelsen af lønstigningstakten i Dansk Arbejdsgiverforenings lønstatistik 
med to år forsinkelse. Reguleringen af ydelserne blev indtil 2020 fratrukket op til 
0,3 pct.-point (hvis lønstigningerne overstig 2,0 pct.), som blev øremærket til at 
tilvejebringe nye midler til satspuljen, der årligt blev udmøntet til bl.a. sociale for- 
mål. 


Herudover er der aftalt en afdæmpet regulering af indkomstoverførslerne som 
led i skatteaftalen af 2012. Den afdæmpede regulering betyder, at indkomstover- 
førslerne årligt reguleres med 0,75 pct.” mindre end lønudviklingen to år forin- 
den frem til og med 2023. I forbindelse med konsekvensvurderinger korrigeres 
den umiddelbare og adfærdsmæssige provenuvirkning fra tiltag på overførsels- 
området opgjort i faste niveauer for den afdæmpede regulering. Dette gøres år 
for år frem til og med 2023, i takt med at den afdæmpede regulering påvirker 
ydelsesniveauerne. Uden korrektionen ville merudgifterne ved en ydelsesstigning 
og mindreudgifter ved en ydelsesreduktion blive overvurderede. 


Med finanslovsaftalen for 2019 er der indført en obligatorisk pensionsordning 
for ydelsesmodtagere. Ordningen indebærer, at en del af det beløb, som ind- 
komstoverførslerne vokser med, når de årligt reguleres, sættes ind på en person- 
lig pensionsordning. Konkret afsættes hvert år 0,3 pct. af indkomstoverførslerne 
til pensionsordningen, således at indbetalingernes andel af grundydelserne (den 
ydelse, der udbetales direkte til modtageren) stiger år for år fra 0,3 pct. i 2020 til 
3,3 pct. i 2030. Håndteringen af den obligatoriske pensionsordning ifm. vurde- 
ringer af konsekvenser af ændringer i de ydelser, der er omfattet af ordningen, er 
beskrevet i boks 7. 


13 Fradraget i reguleringen fra 0,3 pct. i 2016 og 0,4 pct. i 2017. Fra 2018 og frem er den 0,75 pct. 


Side 30 af 44 





Boks 7 
Grundregler for håndtering af obligatorisk pensionsordning (OP) ifm. konsekvensvurderinger på 
overførselsområdet 


e Umiddelbar virkning. Den umiddelbare virkning af ændringer i enkeltydelser deles op på hhv. grundydelsen og 
OP i konsekvensvurderinger, da de håndteres forskelligt ift. skat og tilbageløb samt indbudgettering. I 2020 udgør 
OP 0,3 pct. af grundydelsen. Denne andel stiger årligt med 0,3 pct.-point frem til 2030, hvor OP udgør 3,3 pct. af 
grundydelsen. Opgjort i faste priser er grundydelsen konstant ud i årene. For at sikre at det samlede provenu ikke 
vokser, i takt med at OP stiger hvert år, fratrækkes et beløb (reguleringskorrektionen) svarende til forskellen mel- 
lem OP det enkelte år i løbende priserne og udgifter i fastpriser. 


e Skat og tilbageløb. Der tages højde for skat og tilbageløb af ændringer i grundydelsen. OP-indbetalinger er skat- 
tefrie og giver pensionsfradrag. Det forøgede pensionsfradrag har en skatteværdi (efter tilbageløb), som tillægges 
provenuet, svarende til 4,4 pct. af ændringen i OP-indbetalingerne. Som hovedregel tages der ikke højde for skat, 
tilbageløb (og pensionstillæg) fra ændrede OP-udbetalinger som følge af ændringer i grundydelsessatsen, da virk- 
ningerne vurderes at være begrænsede inden for planlægningshorisonten ved marginale ændringer af enkeltydel- 
ser. Ved direkte ændring i OP-satsen tages der højde for skat og tilbageløb på både ind- og udbetalinger. 


e Adfærdsvirkninger af enkelttiltag. Adfærdsvirkningerne af selve tiltaget opgøres med de gældende regneprin- 
cipper. For ydelsesændringer anvendes typisk elasticiteter, dvs. relative ændringer i bestanden ved relative æn- 
dringer i ydelsen. Disse elasticiteter er fortsat retvisende i konsekvensvurderingerne, uanset om man betragter 
den relative ydelsesændring for grundydelsen alene, eller om man betragter den relative ydelsesændring for 
grundydelsen og OP samlet set. 


e Indbudgettering. Ændrede udgifter til grundydelsen sfa. den umiddelbare virkning (før skat) og adfærdsvirknin- 
gen (fsva. ændrede udbetalinger) af et tiltag indbudgetteres på den relevante konto på finansloven, fx $ 17.38.11. 
Dagpenge ved sygdom. Ændrede udgifter til OP-indbetalinger indbudgetteres på § 17.31.20. Obligatorisk opspa- 
ring for modtagere af ledighedsafhængige overførsler og $ 17.31.21. Obligatorisk pensionsordning for modtagere 
af øvrige indkomstoverførsler afhængigt af, om det konkrete tiltag vedrører ydelser uden for eller inden for loft. 
Reguleringskorrektionen indbudgetteres på & 17.19.77 budgetregulering vedrørende delloft for indkomstoverførs- 
ler og på § 17.19.78 Reserver og budgetregulering vedrørende indkomstoverførsler. 





6. Indfasningsprofiler 


Ved vurderinger af virkninger af politikændringer skal der typisk tages højde for 
en indfasning af regelændringer, der betyder, at tiltaget ikke får fuld virkning fra 
ikrafttrædelsesdatoen. Dette kan skyldes, at selve regelændringen kan være udfor- 
met til at træde i kraft gradvist, eller at ændringen af regler mv. kan være udfor- 
met til gradvist at berøre flere og flere personer. 


En gradvis indfasning af en politikændring kan skyldes, at selve regelændringen 
er udformet til at få virkning gradvist. Dette kan illustreres ud fra eksemplet med 
en 10 pct. reduktion af dagpengesatsen i boks 1. Hvis der fx lægges op til en ind- 
fasning af den samlede ændring på 10 pct. over to år med reduktioner på 5 pct.- 
point pr. år, medfører dette, at der er et umiddelbart provenu før skat på knap 
178 mio.kr. i det første år, mens det fulde provenu på 355 mio.kr. først frigøres i 


år 2, jf. figur 5. 


Det kan også lede til gradvis indfasning, hvis ikke alle borgere omfattes af æn- 
drede regler på det samme tidspunkt. Et typisk tilfælde er, at en ydelsesændring 
ikke omfatter alle ydelsesmodtagere fra første (kalender)dag, men at de ændrede 
regler fx kun får virkning for nye ydelsesforløb. Dermed omfattes den fulde 
gruppe af ydelsesmodtagere gradvist, dvs. politikændringen er først fuldt indfa- 
set, når alle igangværende ydelsesforløb er påbegyndt efter ikrafttrædelsesdatoen. 

En indfasningsprofil, som følge af at en stigende andel ydelsesmodtagere omfat- 
tes, er illustreret med et eksempel i fgur 6, hvor der startes ét dagpengeforløb om 
måneden. Hvis en politikændring fx kun omfatter dagpengeforløb påbegyndt ef- 
ter 1. juli 2019, vil kun forløb fra juli og frem være omfattet af ændringen, fx for- 
løb ¢ og di figuren, som påbegyndes i juli og august 2019. Dagpengemodtagere 
på forløb a og b, som er påbegyndt i maj og juni 2019, påvirkes ikke. Reformen 
vil dermed kun omfatte halvdelen af dagpengemodtagere i 2019, da ydelsesmod- 
tagere, der har påbegyndt deres forløb i 2018 og første halvdel af 2019, ikke på- 
virkes. Opgjort i helårspersoner omfatter reformen kun 1/8. 





Figur 5 Figur 6 
Indfasning sfa. gradvis regelændring, Indfasning ift. berørte borgere, eksempel 
eksempel 

Anm.: Gråskraverede felter i fgur 6 angiver dagpenge (pr. måned). Rækkerne afspejler dagpengeforløb, der 
påbegyndes i starten af måneden og har en varighed på 4 måneder, fx maj til august 2019 (a) eller 
juli til oktober 2019 (c). 

Kilde: Egne beregninger. 


En indfasningsprofil ifm. konsekvensvurderinger tager udgangspunkt i de skøn- 
nede antal ydelsesmodtagere, beskæftigede mv. for hvert år, således at indfas- 
ningsprofilen kombineres med den udvikling, der forventes at ske i målgruppen 
for tiltaget over de kommende år. 


7. Samspil til andre politikændringer 


Én politikændring kan have indvirkning på en anden politikændring, der er under 
overvejelse eller gennemføres omtrent samtidig. Denne påvirkning betegnes som 
en samspilseffekt. 


Et eksempel på en samspilseffekt kan være, at et vedtaget politiktiltag, der bety- 
der at kommunerne anvender billigere aktiveringstilbud, vil gøre det gennemsnit- 
ligt billigere at aktivere en ledig. Såfremt der ifm. en anden politikændring forud- 
sættes færre ledige og derfor mindre aktivering, vil der i dette forslag skulle ind- 
regnes et mindre provenu som følge af sparede aktiveringsudgifter. 

Som udgangspunkt skal alle konsekvensvurderinger baseres på gældende regler. 
Det betyder, at en politikændring, der endnu ikke er vedtaget som udgangspunkt 
ikke skal indregnes i konsekvensvurderingen af et andet politiktiltag under over- 
vejelse. 


I et samlet udspil eller en aftale vil samspilseffekter mellem initiativer dog skulle 

indregnes i den samlede aftaleøkonomi. Dette skal sikre, at aftaleøkonomien ret- 
visende afspejler de samlede nettovirkninger på de offentlige finanser, beskæfti- 

gelsen mv. 


8. Befolkningsregnskabet skal stemme 


Ved opgørelse af både umiddelbare virkninger og adfærdsvirkninger skal der sik- 
res konsistens i bevægelserne. Med dette menes, at en persons afgang fra én til- 
stand, fx kontanthjælp, skal modsvares af en tilgang til en anden tilstand, fx be- 
skæftigelse. Dermed forbliver det samlede antal personer i økonomien uændret, 
således at det såkaldte befolkningsregnskab, dvs. en opgørelse af antal personer i 
forskellige ydelsesgrupper mv., stemmer. Fx skal et lavere antal kontanthjælps- 
modtagere modsvates af et tilsvarende højere samlet antal beskæftigede, selvfor- 
sørgende mv., jf. figur 7. 





Figur 7 
Befolkningsregnskabet skal stemme... 

I zabel 6 præsenteres et eksempel på et befolkningsregnskab for en konsekvens- 
vurdering, her en ændring af optjeningsprincipperne for ret til kontanthjælp eller 
uddannelseshjælp. Ændringen forventes at øge antallet af personer på selvforsør- 
gelses- og hjemrejseydelse samt overgangsydelse med knap 1.300 fuldtidsperso- 
ner i 2019 stigende til ca. 9.700 i 2022. Ændringen i antallet af personer på selv- 
forsørgelses- og hjemrejseydelse samt overgangsydelse modsvares af flere be- 
skæftigede og færre kontanthjælps- og uddannelseshjælpsmodtagere (sfa. færre 
har ret til ydelserne). Den afgørende præmis for befolkningsregnskabet og konse- 
kvensvurderinger generelt er, at ændringerne af antal personer i de enkelte per- 
songrupper samlet set udligner hinanden, så befolkningsregnskabet stemmer. 
Dette er vist ved, at den samlede effekt i alle år er nul. 

Tabel 6 
Befolkningsregnskab for en konsekvensvurdering, eksempel 


2019 2020 2021 2022 
Selvforsørgelses- og hjemrej- 
seydelse samt overgangs- 
ydelse 1.292 2.597 4.756 9.690 
Kontanthjælp -1.004 -1.924 -3.738 -7.486 
Uddannelseshjælp -320 -737 -1.135 -2.443 
Beskæftigelse 32 64 117 239 
I alt 0 0 0 0 





Anm.: Eksemplet dækker en skærpelse af opholdskravet og indførelse af et supplerende beskæftigelseskrav 
for ret til kontant- eller uddannelseshjælp. 

Kilde: Egne beregninger ifm. Aftale om lavere skat på arbejdsindkomst og storre fradrag for pensionsindbetalinger 
(2018). 


9. Skønnede og observerede effekter 


Skøn over virkninger af politisk-økonomiske tiltag baseres på det mest dækkende 
og i videst mulige omfang ajourførte datagrundlag. Det sikrer, at de fremskrevne 
effekter til brug for den finanspolitiske styring bygger på et solidt udgangspunkt. 


Der vil dog i almindelighed være forskelle mellem de skønnede virkninger af til- 
tag og de virkninger, som efterfølgende observeres. Kilder til sådanne afvigelser 
kan fx være, at demografien udvikler sig anderledes end forudsat, at der sker an- 
dre strukturelle ændringer i samme tidsrum, som påvirker reformens økonomi- 
ske konsekvenser, eller at personer omfattet af reformen reagerer mere eller min- 
dre end forudsat. På grund af de mange påvirkende faktorer, vil det ofte være 
svært at isolere, om reformen har haft den virkning, som var forventet. 


Hertil kommer, at det kan være svært at sammenligne skøn over virkninger af 
politisk-økonomiske tiltag og den observerede udgiftsudvikling på et område, 
idet skønnene ofte er udtryk for tiltagenes virkning på den strukturelle beskæfti- 
gelse og den strukturelle saldo. Den observerede udvikling vil i sagens natur af- 
spejle tiltagets faktiske virkning. 


Hvis de skønnede effekter af tiltag afviger fra de observerede, slår det ud i den 
offentlige saldo, når effekterne realiseres. I forbindelse med opdatering af det 
økonomiske råderum, fx ved det årlige konvergensprogram, vil der således blive 
taget højde for afvigelser fra de skønnede effekter sammen med andre typer af 
afvigelser i en samlet vurdering af de offentlige finanser. Der foretages ikke gen- 
beregninger af de enkelte tiltags effekter. Et evt. opdateret datagrundlag og evt. 
ny viden fra evalueringer kan derimod blive inddraget i konsekvensvurderinger af 
fremtidige tiltag på området mhp. at opnå de mest retvisende skøn. 

Del 2 — Strukturel vurdering af ændringer 





Den faktiske saldo viser det offentlige overskud eller underskud givet den aktu- 
elle økonomiske aktivitet. Den strukturelle saldo er derimod et skøn over, hvor 
stort det offentlige overskud eller underskud ville være i en ”normal” situation 
ved den givne finanspolitik, dvs. en situation, hvor den økonomiske aktivitet 
hverken er særskilt høj eller lav, og hvor de offentlige finanser samtidig ikke er 
påvirket af andre midlertidige forhold, jf. Finansministeriet (2014). 


Med henblik på at kunne opgøre virkninger på den strukturelle saldo og den fi- 
nanspolitiske holdbarhed, opgøres der ved konsekvensvurderinger også effekter 
på den strukturelle beskæftigelse og ledighed. Konsekvensvurderinger opgjort i 
strukturelle niveauer muliggør samtidig en sammenligning af vurderinger, uanset 
den konjunkturelle situation. 


Den strukturelle beskæftigelse betegner det beskæftigelsesniveau, som afspejler 
de underliggende strukturer i økonomien, dvs. hvor økonomien er i en konjunk- 
turneutral situation, og løndannelsen har tilpasset sig virkningen af det konkrete 
initiativ og vedtagne reformer. Den strukturelle virkning af en politikændring er 
således et skøn over de økonomiske konsekvenser givet, at økonomien befinder 
sig i denne strukturelle ligevægt. 


10. Principper for beregning af strukturelle effekter 


Ved opgørelsen af virkningen af økonomisk-politiske tiltag på den strukturelle 
saldo sondres — svarende til praksis vedrørende den faktiske saldo — mellem 
umiddelbare virkninger og adfærdsvirkninger. Den strukturelle umiddelbare virk- 
ning svarer på arbejdsmarkedsområdet typisk til skønnet for den umiddelbare 
virkning på den faktiske saldo i de enkelte år korrigeret for konjunkturudsving. I 
en lavkonjunktur med høj ledighed vil de umiddelbare strukturelle udgifter til 
overførselsindkomster typisk være lavere end de direkte faktiske udgifter, fordi 
det faktiske ledighedsniveau er højere end det strukturelle ledighedsniveau. Fx vil 
den umiddelbare virkning af en ændring af dagpengesatsen i en lavkonjunktursi- 
tuation blive beregnet på et større antal dagpengemodtagere, end der kan forven- 
tes strukturelt, hvor ledigheden er lavere. 





De strukturelle adfærdsvirkninger er et skøn over de økonomiske konsekvenser 
af ændret adfærd på fx beskæftigelsen givet, at økonomien befinder sig i en 
strukturel ligevægt. Såvel faktiske som strukturelle skøn over effekter af tiltag på 
arbejdsmarkedsområdet afspejler adfærd i de tilfælde, hvor adfærdsvirkningen ef- 
ter en konkret vurdering vurderes empirisk velfunderet, jf. kapitel 4. Den struktu- 
relle adfærdsvirkning baseres — ligesom den strukturelle umiddelbare virkning — 
på den strukturelle population, som afspejler populationen i det aktuelle år korri- 
geret for konjunkturudsving og øvrige midlertidige forhold. 

En strukturel forøgelse af beskæftigelsen vil indebære en umiddelbar strukturel 
forbedring af de offentlige finanser, som styrker den finanspolitiske holdbarhed. 
Dette vil gælde uanset, om den fulde adfærdsvirkning på den faktiske, observe- 
rede beskæftigelse først optræder på lidt længere sigt, fx fordi personer tilpasser 
deres handlemønstre til nye regler over en periode. Når den strukturelle virkning 
opgøres flerårligt, indregnes virkninger af ændret adfærd med andre ord med fuld 
virkning fra det tidspunkt, hvor regelændringerne træder i kraft og påvirker til- 
skyndelsen til beskæftigelse, opsparing mv. Det skal ses i lyset af, at beregningen 
af den strukturelle virkning forudsætter, at økonomien er i strukturel ligevægt i 
alle år. 


Det forudsættes ligeledes, at opkvalificeringseffekter af uddannelse forbedrer en 
persons tilknytning til arbejdsmarkedet umiddelbart efter, at vedkommende har 
færdiggjort et uddannelsesforløb. Effekten kan vokse over tid, i takt med at en 
større og større andel af en målgruppe, fx bestanden af ledige, bliver opkvalifice- 
ret via den pågældende ordning. Eksempelvis forudsættes denne indfasning at 
ske over 30 år for puljen til uddannelsesløft og voksenlærlingeordningen. Også 
en gradvis indfasning af nye regler, fx at ikke alle i målgruppen omfattes samti- 
dig, kan medføre, at den strukturelle adfærdsvirkning vokser over tid, jf. kapitel 7. 


11. Strukturelle reformvirkninger 


Ved udarbejdelse af konsekvensvurderinger af økonomisk-politiske tiltag er det 
typisk nødvendigt at præsentere et forløb over en årrække fra ikrafttrædelsesåret 
frem til fuld virkning eller det mellemfristede slutår, pt. 2025. Dette gælder især 
ved samlede reformforslag, fx aftale om lavere skat på arbejde og større fradrag for pensi- 
onsindbetalinger af 2018. Her er der typisk behov for at opgøre og præsentere en 
samlet reformøkonomi, hvor diverse reformelementer, der medfører udgifter el- 
ler bidrager til finansiering, sammenholdes over en årrække. 


Den faktiske reformvirkning omsættes til en strukturel reformvirkning over re- 
formforløbet ved følgende trin: 


1) En faktisk reformvirkning i fx 2017!" omsættes til en strukturel reform- 
virkning i 2017 vha. forholdet mellem det faktiske og det strukturelle ni- 
veau for den berørte målgruppe af overførselsmodtagere i det år. For ek- 
sempel kan tilpasningsfaktoren for ikke-jobparate kontanthjælbsmodta- 
gere i 2017 være 115/112, jf. tabel 7. 


14 Tiltag på overførselsområdet vedrører ofte en afgrænset målgruppe, som skal isoleres i historiske data. Eksempelvis er 
det midlertidige børnetilskud (Aftale mellem regeringen, RV, SF og EL om et midlertidigt børnetilskud af september 2019) bl.a. mål- 
rettet forsørgere berørt af kontanthjælpsloftet — en gruppe af personer, der ikke udarbejdes særskilte skøn for på finanslo- 
ven eller i de mellemfristede fremskrivninger. Til strukturaliseringen og fremskrivningen af målgruppen anvendes den 
overordnede gruppe af ydelsesmodtagere i befolkningsregnskabet, der er mest sammenlignelig. For gruppen af forsørgere 
berørt af kontanthjælpsloftet er fx udviklingen i det samlede antal kontanthjælpsmodtagere anvendt. 

2) Den strukturelle reformvirkning i 2017 fremskrives frem i tid i takt med 


den strukturelle tilpasningsprofil, så der foreligger en profil for reform- 
forløbets længde, fx indtil 2022 eller 2025. 





Tabel 7 
Faktiske og strukturelle niveauer, kontanthjælpsmodtagere, eksempel 


1.000 personer 2017 2018 2019 2020 2021 2022 2023 2024 2025 
Faktisk 

Ikke- jobparate 112 112 104 109 114 117 116 117 120 
Jobparate 17 14 13 13 13 13 12 12 13 
Strukturelt 

Ikke- jobparate 115 118 119 120 120 117 116 iy 120 
Jobparate 16 14 13 13 13 13 12 12 13 
GAP 

Ikke- jobparate -3 -6 -16 -10 -5 0 0 0 0 
Jobparate 0 0 0 0 0 0 (9) 0 0 





Kilde: Eksempel på faktisk og strukturelt niveau for kontanthjælpsmodtagere. Eksemplet afspejler ikke de 
aktuelle skøn over det faktiske og strukturelle niveau for kontanthjælpsmodtagere. 


Skelnen mellem den faktiske udvikling i målgruppen og en strukturelt betinget 
tilpasning er især relevant for konjunkturfølsomme grupper som dagpenge- eller 
jobparate kontanthjælpsmodtagere. 

Del 3 — Indbudgettering på finansloven 





Ved konsekvensvurderinger af politisk-økonomiske tiltag opgøres tiltagets struk- 
turelle virkning, fordi den økonomiske politik tilrettelægges efter den strukturelle 
offentlige saldo. 


På finansloven indbudgetteres de faktiske virkninger af vedtagne politikændrin- 
ger, dvs. virkningen på de ydelser, der udbetales til borgerne. Det skal ses i lyset 
af, at finansloven er statens budget, og indbudgetteringen på finansloven skal 
derfor afspejle de konsekvenser for de statslige indtægter og udgifter, som for- 
ventes i det enkelte år og i den givne konjunktursituation. 


Det bemærkes, at finansloven i praksis ikke blot vil afspejle de statslig udgifter, 
men at den indirekte også omfatter en lang række kommunale udgifter, da kom- 
munerne via bloktilskud kompenseres for de fleste af deres overførselsudgifter af 
staten. 


12. Indbudgettering 


Konsekvenserne af politikændringer indbudgetteres på finansloven inklusiv ad- 
færdseffekter, men før skat og tilbageløb, idet skatter og tilbageløb opfanges ifm. 
de løbende konjunkturvurderinger og indbudgetteres (etårigt) på § 38. Skatter og 
afgifter. Der redegøres nærmere herfor i kapitel 16. 


De umiddelbare og afledte virkninger af en politikændring indbudgetteres på fi- 
nansloven i finansårets ptis- og lønniveau (PL), dvs. faste priser, for både det in- 
deværende finansår og for budgetoverslagsårene, dvs. de efterfølgende tre år. På 
finansloven for 2020 vil en politikændring eksempelvis indbudgetteres i pris- og 
lønniveauet for 2020 i både finansåret 2020 og i budgetoverslagsårene 2021- 
2023. 


Det er de faktiske virkninger af politikændringer, der indbudgetteres på finanslo- 
ven, dvs. med udgangspunkt i det forventede ledighedsniveau i de enkelte år (den 
faktiske aktivitet). I det omfang konsekvenserne af en politikændring indfases 

gradvist, eller tilgangen fra andre overførsler og selvforsørgelse forventes at være 
gradvis, afspejles det ligeledes i indbudgetteringen på finansloven, jf. kapitel 7 og 8. 


Ved indbudgettering af adfærdsvirkninger forudsættes det dog, at løndannelsen 
har tilpasset sig virkningerne af tiltaget, og at der er fuld virkning på beskæftigel- 
sen, ledigheden mv. fra dag et - udover indfasning af opkvalificeringseffekter og 
regler, jf. kapitel 7. 


I Økonomisk Redegørelse og de mellemfristede fremskrivninger skønnes der 
over den samlede bruttoledighed og beskæftigelse for hhv. de kommende et til to 

år og på langt sigt. Skønnene foretages ud fra en samlet vurdering af hele økono- 
mien, hvor de indbudgetterede adfærdsvirkninger af tiltag vedr. de ledighedsrela- 
terede ydelser også indgår. Hertil kommer vurderinger af den aktuelle konjunk- 
tursituation, den forventede befolkningsudvikling, den skønnede virkning af stig- 
ningerne i tilbagetrækningsaldrene mv. 


Indbudgetteringen sker med udgangspunkt i enhedsomkostninger for overfør- 
selsindkomster, aktive indsatser mv. opgjort i finansåret PL-niveau. Opgørelsen i 
faste priser betyder, at fremadrettede satsændringer for fx indkomstoverførsler 
ikke vil kunne ses i finanslovsbudgetteringen, til trods for at de allerede er plan- 
lagt, jf. også kapitel 6.” 


Samme tilgang benyttes typisk ved fremsættelse af lovforslag, samt ved aktstyk- 
ker, dvs. ved ansøgninger til Finansudvalget om ændring af bevillinger inden for 
et finanslovsår. 


13. Udgiftslofter 


Udgiftslofterne blev indført ifm. budgetloven, som skal understøtte, at udgifter i 
stat, kommuner og regioner udvikler sig som planlagt, og derigennem at de of- 
fentlige finanser udvikler sig i overensstemmelse med det mellemfristede mål om 
strukturel balance i 2025 samt det overordnede mål om, at finanspolitikken skal 
være holdbar. Før budgetloven var de flerårige udgiftspolitiske rammer baseret 
på mål for væksten i det offentlige forbrug. Udgiftsstyringen var udfordret af, at 
en overskridelse af den planlagte realvækst i et år ikke blev redresseret gennem 
reduceret realvækst i årene umiddelbart efter overskridelsen. Det medvirkede til 
markante skred i niveauet for det offentlige forbrug over en årrække. Udgiftslof- 
terne udgør en øvre grænse for de årlige udgifter på de loftsbelagte områder i sta- 
ten, kommunerne og regionerne, jf. boks 8. 





Boks 8 
Udgiftslofter 


Med vedtagelsen af budgetloven i 2012 er der med virkning fra 2014 indført et udgiftspolitisk styringssystem med 
udgiftslofter for henholdsvis stat, kommuner og regioner. Udgiftslofterne udgør en øvre grænse for de årlige udgifter 
på de loftsbelagte områder. Udgifterne på finanslovforslaget/finansloven og de kommunale og regionale budgetter 
skal hvert år holdes inden for lofterne. Udgiftslofterne skal ligeledes overholdes på statsregnskabet og de kommu- 
nale og regionale regnskaber. 


Udgiftslofterne fastsættes for en løbende 4-årig periode med afsæt i udgiftsvæksten i de mellemfristede planer. Bud- 
getloven skal understøtte, at de offentlige udgifter ikke vokser mere end politisk planlagt. 





Kilde: Finansministeriet (2018c). 


15 Den afdæmpede regulering af overførselsindkomster er en undtagelse, da den er særskilt budgetteret. 

Udgiftslofterne omfatter ikke de ledighedsrelaterede udgifter til dagpenge og 
kontanthjælp mv. for at understøtte, at de automatiske stabilisatorer i økonomien 
kan virke frit i takt med konjunkturerne. Det vil sige, at en stor del af de udgifts- 
poster på overførselsområdet, som normalt er forbundet med dynamiske virk- 
ninger, ikke er underlagt udgiftslofter, jf. boks 9. 





Boks 9 
Udgifter uden for udgiftsloft på finansloven for 2021 


§ 17.19.78. Reserver og budgetregulering vedrørende indkomstoverførsler 

8 17.31.20. Obligatorisk pensionsordning for modtagere af ledighedsafhængige indkomstoverførsler 
§ 17.31.24. ATP-bidrag for modtagere af dagpenge 

§ 17.31.28. ATP-bidrag for modtagere af kontanthjælp og uddannelseshjælp 

8 17.32.01. Dagpenge ved arbejdsløshed 

§ 17.32.02. Feriedagpenge 

§ 17.35.02. Tilbagebetalinger 

§ 17.35.11. Kontant- og uddannelseshjælp 

§ 17.46.03. Refusion af driftsudgifter ved aktivering af dagpenge-, kontanthjælps- og uddannelseshjælpsmodtagere 
8 17.46.08. Uddannelsesløft med ret til en erhvervsuddannelse 

8 17.47.01. Løntilskud ved ansættelse af forsikrede ledige 

8 17.47.02. Løntilskud ved ansættelse af kontant- og uddannelseshjælpmodtagere m.fl. 





Anm.: På finansloven for 2021 fremgår udgifter til Arbejdstilsynet og sygedagpenge både inden og uden 
for udgiftslofterne, pga. nogle særlige forhold ifm. COVID-19. Normalt er begge konti dog inden 
for udgiftslofterne, hvorfor de ikke er angivet i tabellen. 

Kilde: Finansloven for 2021. 


Den resterende del af udgifterne på beskæftigelses- og overførselsområdet, her- 
under udgifter til sygedagpenge, som også er forbundet med dynamiske virknin- 
ger, ligger under loft — nærmere det statslige delloft for indkomstovetførsler. 


På det kommunale område fastsætter udgiftsloftet en øvre grænse for de kom- 
munale nettodriftsudgifter til service — den såkaldte serviceramme. Hovedparten 
af kommunernes udgifter på beskæftigelses- og overførselsområdet, herunder 
udgifter til aktivering af ledige, er ikke omfattet af den kommunale serviceramme 
og afholdes derfor som udgangspunkt uden for det kommunale udgiftsloft. Lof- 
tet omfatter dog udgifter i beskæftigelsesindsatsen, der knytter sig tæt til den 
kommunale drift i jobcentrene, såsom sagsbehandlere og virksomhedskonsulen- 
ter. 


Udgiftslofterne er bindende, men kan iht. budgetloven og de vedtagne love om 
udgiftslofter ændres administrativt i en række nærmere bestemte tilfælde — her- 
under som følge af nye tiltag på det ledighedsrelaterede område, som er uden for 
loft. Der er ligeledes adgang til at korrigere udgiftslofterne, når der er tale om til- 
tag, der medfører en ændring af den udgiftsmæssige fordeling mellem det stats- 
lige delloft for driftsudgifter og det statslige delloft for indkomstoverførsler. Der- 
ved sikres det, at der også tages højde for ændringer i udgifter til indkomstover- 
førsler i opgørelsen af råderummet. 

Når en politikændring indbudgetteres på finansloven, vil der således i flere til- 
fælde være behov for at korrigere de gældende udgiftslofter. Derfor skal virknin- 
gen af nye tiltag opgøres på de særskilte udgiftslofter og dellofter. Loftkorrektio- 
nerne tager afsæt i de opgjorte økonomiske konsekvenser af politikændringerne 
ifm. indbudgetteringen på finanslovforslaget/finansloven og dokumenteres lø- 
bende på finansministeriets hjemmeside www.fm.dk. 


De løbende korrektioner af udgiftslofterne betyder, at lofterne bringes i overens- 
stemmelse med de politiske prioriteter. 


14. Tilpasningsprofi til strukturelt niveau 


Konsekvensvurderinger indbudgetteres på finansloven på grundlag af de enkelte 
års forventede niveau for ledighed, beskæftigelse mv., jf. ovenfor. 


Sammenhæng mellem den strukturelle reformvirkning og budgetteringen på fi- 
nansloven sikres, idet den faktiske virkning på finansloven gradvist tilpasser til 
det strukturelle niveau. Dette sker ved, at det faktiske niveau for ledighed mv., 
som ligger til grund for den faktiske virkning af tiltaget, i løbet af planlægnings- 
horisonten gradvist konvergerer mod det strukturelle niveau, der ligger til grund 
for den strukturelle virkning.” I det tilfælde, hvor det strukturelle niveau er lavere 
end det faktiske, vil den gradvise tilbasning således være gradvist aftagende. 


15. Tidspunkt for indbudgettering af politikændringer 


Politikændringer indbudgetteres som udgangspunkt på finansloven, når der fore- 
ligger en politisk aftale om initiativet, dvs. når politikændringen har opbakning 
fra et flertal i folketinget”. 


Såfremt politikændringen er blevet besluttet politisk meget tæt på enten færdig- 
gørelsen af finanslovsforslaget eller efter lukningen af ændringsforslagene til fi- 
nanslovsforslaget, vil initiativet kunne indbudgetteres på en eller flere reserver på 
finanslovens § 35. Generelle reserver mhp. at der ved førstkommende lejlighed 
kan foretages en indbudgettering på konkrete konti på ministerparagrafferne. 
Det er i den forbindelse væsentligt, at indbudgetteringen på § 35 fordeles korrekt 
på udgiftslofter, jf. kapitel 13. 


Kommunale udgifter til fx overførsler eller aktivering indbudgetteres som ud- 
gangspunkt på de kommunale reserver, som udmøntes ifm. de årlige økonomiaf- 
taler med kommunerne, hvor de optages på bloktilskudsaktstykket. 





16 Det bemærkes, at den faktiske og strukturelle virkning vil afvige, hvis der er et positivt eller negativt out- 
putgab. Gabet lukker i den seneste fremskrivning i 2022, mens planlægningshorisonten løber til 2025. 

17 Det er imidlertid en gråzone fra initiativet er vedtaget som del af en politisk aftale, til det er tredjebehand- 
let i Folketinget. 

16. Samlede vurderinger via ADAM-modellen 


Konsekvensvurderinger af politikændringer på beskæftigelses- og overførselsom- 
rådet gennemføres typisk i første omgang som partielle analyser, hvor der ikke 
tages højde for afledte virkninger på andre dele af økonomien eller virkningen på 
BNP-niveau og -vækst. Det er ligeledes denne partielle effekt (opgjort i faktiske 
niveauer), som afspejles i indbudgetteringen på finansloven. 


I forbindelse med forberedelse af større reformudspil, afslutning af politiske for- 
handlingsforløb mv. indgår konsekvensvurderinger på beskæftigelses- og over- 
førselsområdet i en større vurdering af de samlede virkninger på dansk økonomi 
som helhed. Konsekvensvurderingerne af enkelttiltag lægges ind i Finansministe- 
riets Befolkningsregnskab, hvor de indgår som input i fremskrivningen af den 
strukturelle arbejdsstyrke. Fremskrivningen af den strukturelle arbejdsstyrke ind- 
går herefter som et væsentlig input i ADAM-modellen, der anvendes til at vur- 
dere de samlede makroøkonomiske effekter af politikændringer. 


ADAM anvendes også til at vurdere den finanspolitiske holdbarhed ifm. de mel- 
lemfristede fremskrivninger, der bl.a. ligger til grund for Konvergensprogram- 
merne, 7f. Finansministeriet (2012). 

